Samsung W2019 Bakal Tampil Pada 9 November Ini – Hadir Dengan Rekaan Telefon Lipat

Bulan lepas menyaksikan Samsung telah mencuri perhatian ramai dengan perlancaran rasmi Samsung Galaxy A9 (2018) yang akan menampilkan empat kamera pada panel belakangnya.

Kali ini, Samsung sekali lagi membawa kejutan apabila bakal memperkenalkan sebuah telefon pintar terbaharu yang hadir dengan rekaan lipat atau lebih dikenali sebagai telefon kerang di bawah siri W.

Memetik poster acah yang tersebar di media sosial, desas desus mengatakan Samsung bakal memperkenalkan telefon pintar tersebut yang dikenali sebagai W2019 pada satu majlis di Wuxi, Shanghai pada 9 November ini.

Memetik sumber, Samsung W2019 hadir dengan skrin bersaiz 4.2 inci Super AMOLED bersama bateri berkapasiti 3,000 mAh. Pihak Samsung mengemas kini telefon pintar ini dengan sistem dwi kamera utama yang sama diguna pakai pada peranti Galaxy Note 9 dan S9+.

Kuasa dalamannya pula akan didatangkan dengan chipset Snapdragon 845 dan bukannya Exynos 9810, memandangkan ketersediaannya di pasaran China sahaja. Telefon pintar ini juga mungkin tidak menyertakan bicu audio dan pengimbas cap jari.

[SUMBER 1, SUMBER 2]


Aduh, Ada Lagi Masalah Samsung Galaxy Note7

Samsung Galaxy Note7 menjadi perbualan hangat seluruh dunia apabila beberapa puluh peranti model itu dilaporkan terbakar dan meletup. Sebagai sebuah syarikat bereputasi tinggi, Samsung memutuskan untuk menghentikan jualan, menarik balik stok dan juga menggantikan peranti yang sudah dibeli pengguna. Proses penggantian peranti sudah pun dijalankan secara berfasa di negara-negara seluruh dunia, namun timbul pula masalah.

Seorang pengguna di Amerika Syarikat yang sudah menerima model gantian Galaxy Note7 terkejut apabila perantinya mula mengeluarkan kepulan asap ketika beliau berada di dalam pesawat penerbangan. Berikutan insiden tersebut, penumpang dan krew kapal terpaksa mengosongkan pesawat sehingga semuanya dijamin selamat. Menurut Brian Green, beliau mula menggunakan model gantian tersebut dua minggu lalu apabila menerima mesej dari Samsung untuk menukar peranti yang dimilikinya.

Nampaknya insiden ini merencatkan sedikit usaha Samsung untuk memulihkan imej mereka yang semakin hangat kebelakangan ini. Diharapkan segala usaha untuk memperbaiki segala kelemahan ini berjalan lancar, apa yang penting adalah keselamatan para pengguna diutamakan.


Memori Tambahan Untuk iPhone Dalam Bentuk Casing?!

Kekurangan memori selalunya terjadi kepada iPhone yang dilengkapi memori kecil seperti 16GB. Oleh itu, Sandisk telah memperkenalkan memori tambahan untuk pengguna iPhone tetapi dalam bentuk sebuah casing yang sangat praktikal.

Sandisk iXpand Memory Case ini direka khas untuk peranti iPhone 6/6s, di mana ia menyediakan memori dalaman bermula 32GB sehingga 128GB. Jadi tidak menjadi masalah jika memori iPhone penuh, anda boleh terus pindahkannya ke casing ini menggunakan sambungan port Lightning. Lebih istimewa lagi, casing terbaru keluaran Sandisk ini turut menyokong bateri tambahan berkapasti 1900mAh yang dijual pada harga USD40 (kira-kira RM164).

Harga Jualan Sandisk iXpand Memory Case


Celcom, Hong Leong Jalin Kerjasama Perkenal Terminal SafePay

Celcom Axiata Bhd (Celcom) menjalin kerjasama strategik dengan Hong Leong Berhad (HLB) bagi memperkenalkan SafePay iaitu sebuah terminal Point of Sales mudah alih (mPOS) bagi perniagaan.

Kaedah pembayaran elektronik pada kadar mampu milik dan selamat itu dihasilkan selepas mengkaji kemajuan ekosistem e-pembayaran dan perkembangan transaksi tanpa tunai di Malaysia.

Difahamkan, caranya mudah sahaja iaitu pemilik perniagaan hanya memerlukan telefon mudah alih  yang dipadankan dengan mPOS Celcom SafePay melalui bluetooth dan aplikasi khas dalam peranti mereka bagi melakukan transaksi kad kredit dan debit pada bila-bila masa sahaja.

Dalam pada itu, mPOS Celcom SafePay juga dikatakan sesuai untuk perusahaan kecil dan sederhana (PKS) kerana ia menawarkan kadar diskaun peniaga (MDR) yang rendah pada 0.5 peratus untuk kad debit dan 1.5 peratus bagi kad kredit.

Baca juga :

Untuk maklumat lanjut berkenaan Celcom SafePay, sila layari laman rasmi Celcom atau emel kepada support@celcom.com.my


[Ura-Ura] : Black Shark 3 Bakal Muncul? Sokong Paparan Skrin Dengan Saiz Lebih Besar?

Tiada angin tiada ribut, kini muncul ura-ura yang mengatakan pengeluar peranti yang memfokuskan permua terkenal, Black Shark bakal muncul dengan pewaris baharu – dipercayai sebagai Black Shark 3 dan kini spesifikasi mengenainya telah bocor.

Memetik khabar angin tersebar, Black Shark 3 mungkin didatangkan dengan cip pemproses Snapdragon 865 bersama sokongan kadar segar semula lebih tinggi. Selain itu, ia juga dikatakan mungkin menyokong pengecasan pantas 30W dan disertakan dengan bateri berkapasiti sekitar 4,700mAh.

Tiada butiran lanjut mengenai saiz skrin, reka bentuk dan jenis paparan yang digunakan pada peranti buat masa ini. Pun begitu, maklumat tertiris masih lagi rumors dan belum diketahui mengenai kesahihannya. Sama – sama kita tunggu!

[ SUMBER ]

_______________________________________________________________

Artikel Berkaitan:


Kamera Aksi Sony RX0 Sedia Dijual Pada Harga RM3,199

Jika sebelum ini kita lebih mengenali kamera aksi GoPro dalam merakam video aksi atau sukan lasak. Kali ini, Sony pula memperkenalkan produk terbarunya yang diberi nama Sony RX0 di pasaran tempatan khususnya kepada golongan videografik.

Di pameran IFA yang lalu, Sony telah mengumumkan RX0 kepada pengunjung di sana. Kamera dengan kerangka badan kompak ini direka khusus bagi mereka yang mementingkan ketahanan di samping kualiti video yang terbaik. Menggunakan sensor Exmor RS CMOS 15.3 Megapiksel, kamera ini boleh merakam objek yang bergerak pantas melalui fungsi shutter 1/32000 sesaat.

Kamera aksi sememangnya direka dengan lensa sudut lebar, oleh itu RX0 dilengkapi lensa ZEISS Tessar T 24mm F4. Menerusi teknologi BIONZ X, pemprosesan gambar dapat menghasilkan kualiti yang lebih tajam serta menyokong format RAW, JPEG, dan kebayakan jenis bentuk video.

Sifat luaran yang tahan lasak pula disokong kerangka badan yang kukuh di samping ia turut kalis air dan debu IPX8. Menggunakan tagline “Zero To Infinity”, kamera aksi Sony RX0 dijual pada harga RM3,199.

Dalam masa yang sama, Sony juga memperkenalkan Sony RX10 IV, sebuah kamera kompak dengan ciri setanding DSLR. Ia memiliki sistem autofocus ultra-pantas dengan kehadiran lensa optikal 25x zoom. Skrin sesentuh yang disediakan pula membolehkan pengguna mengubah imej yang difokus menggunakan jari.

Dikuasakan pemproses BIONZ X dengan sokongan rakaman video 4K, Sony RX10 IV ditawarkan pada harga RM7,999 sebuah.

Selain itu, bagi mereka yang suka akan rekaan handycam, Sony AX700 boleh dipertimbangkan. Ini kerana kamera ini dilengkapi ciri 4K HDR, lensa ZEISS 29mm, 273 poin autofocus, dan video gerak perlahan 960fps.

Dengan seberat hampir 1 kilogram, Sony AX700 4K HDR dijual pada harga RM7,299 dan ketiga-tiga model ini akan mula berada di kedai-kedai sah seluruh negara bermula penghujung Oktober ini.


HUAWEI FreeBuds 4i Mula Dijual Pada 27 Mac & Berharga RM379!

HUAWEI FreeBuds 4i akan mula dijual di Malaysia pada 27 Mac, dengan harga RM379.

HUAWEI FreeBuds 4i dilengkapi dengan unit gegelung bergerak 10mm dan menyokong pengurangan bunyi aktif (ANC) untuk mencapai pengalaman muzik yang lebih mendalam dengan mengurangkan kebisingan di persekitaran. Terdapat juga teknologi “beamforming”, yang dapat menangkap suara manusia dengan tepat, dan reka bentuk kalis angin khasnya dapat mengurangkan gangguan bunyi angin pada panggilan, menjadikan pengalaman panggilan menjadi lebih baik.

HUAWEI FreeBuds 4i juga menyokong mod penghantaran yang telus, yang membolehkan pengguna mendengar dengan jelas orang di sekeliling mereka tanpa melepaskan alat dengar.

Bagi hayat bateri, HUAWEI FreeBuds 4i menyokong hayat bateri sehingga 22 jam. Ia dapat menyokong 10 jam pemutaran muzik berterusan dengan sekali cas, dan juga dapat menyediakan 7.5 jam hayat bateri apabila mod pengurangan kebisingan aktif dihidupkan Selain itu, ia juga memiliki daya tahan bateri yang cepat. Fungsi pengecasan, pengisian 10 minit dapat menyediakan pemutaran muzik hingga 4 jam.

Pengguna yang berminat untuk membeli alat dengar ini boleh melayari laman web rasmi HUAWEI untuk membelinya pada 27 Mac dan mendapatkan penutup pelindung alat dengar.


HR Path memperoleh €113 juta dan mengambil alih sebuah syarikat Amerika, Whitaker Taylor

PARIS, 5 Mei 2021 /PRNewswire/ — HR Path, ahli kepada French Tech, telah mengumumkan pembiayaan daripada bank bernilai €113 juta untuk mempercepat pertumbuhannya dan menjadi rujukan global dari segi sumber manusia.

HR Path menawarkan perkhidmatan sokongan untuk prestasi Sumber Manusia (HR) syarikat. Perkhidmatan ini merangkumi perundingan transformasi, pelaksanaan penyelesaian perisian dan penyumberluaran senarai gaji (BPO) HR.

Pusingan baharu pembiayaan ini telah dilakukan oleh bank-bank berikut: Société Générale, BNP, Crédit Agricole, Banque Palatine, LCI dan Caisse d’Epargne. Jumlah keseluruhannya ialah €113 juta dan akan membantu HR Path untuk mencapai matlamatnya.

HR Path merancang untuk memperluas usul nilainya di kesemua negara yang kumpulan syarikat ini berada dengan memberi keutamaan kepada Amerika Syarikat, United Kingdom, Jerman dan Sepanyol.

HR Path turut mengumumkan pada hari ini tentang pengambilalihan Whitaker-Taylor iaitu sebuah firma perundingan teknologi HR dengan kepakaran dalam SAP SuccessFactors dan SAP HR. Ditubuhkan pada tahun 2007, syarikat ini memperoleh kekuatan daripada ahli pasukan dan pangkalan pelanggan global mereka serta mempunyai kehadiran yang kukuh di AS dan di Eropah.

“Kami ingin mengucapkan terima kasih kepada rakan perbankan dan penasihat kami, Volt Associés yang telah menyokong kami dalam perjalanan ini. Transformasi HR semakin meningkat walaupun terdapat kekangan kesihatan pada masa ini. Dalam beberapa bulan kebelakangan ini, isu modal manusia telah menjadi satu keutamaan: pengurusan bakat dan penyesuaian untuk berubah menjadi semakin penting serta penggunaan penyumberluaran bagi fungsi HR dan senarai gaji khususnya sedang meningkat. HR Path diperlukan untuk menangani cabaran baharu yang dihadapi oleh syarikat-syarikat dalam bidang sumber manusia. Pusingan baharu pembiayaan ini menyokong cita-cita pembangunan kami untuk menyokong pelanggan semasa kami dan akan datang,” kata François Boulet dan Cyril Courtin, rakan pengasas HR Path.

Tentang HR Path

HR Path, peneraju global dan pakar dalam bidang sumber manusia, menyokong syarikat-syarikat yang menjadikan modal manusia sebagai keutamaan transformasi digital mereka. Menasihati, Melaksana & Menjalankan merupakan 3 tuas Kumpulan HR Path untuk meningkatkan prestasi HR organisasi. Ditubuhkan pada tahun 2001, HR Path memberikan perkhidmatan kepada lebih 1,300 pelanggan di 18 buah negara. Perolehannya pada masa ini adalah sebanyak $130 juta.

Sila layari www.hr-path.com dan ikuti kami di: https://www.linkedin.com/company/hr-path.

Hubungan Akhbar:fabienne.latour@hr-path.com

Keywords: Computer Software Computer/Electronics Workforce Management/Human Resources Accounting news, issues Acquisitions, mergers, takeovers Venture Capital

Source: PRNEWSWIRE


Wiko UFEEL, UFEEL LITE dan ROBBY, Peranti Ekonomi Terbaru Dirasmikan!

Wiko Mobile hari ini telah memperkenalkan tiga model smartphone mereka dikenali sebagai UFEEL, UFEEL LITE dan ROBBY. Menurut Ken Ang (Wiko Mobile Business Development Director Malaysia) adalah rahsia kejayaan mereka sejak diperkenalkan pada Januari 2016 adalah mereka sentiasa menawarkan smartphone yang dilengkapi teknologi terbaru dan reka bentuk moden pada harga yang berpatutan.

Wiko UFEEL adalah watak utama pada upacara pelancaran ini, ia mempunyai spesifikasi terbaik di antara ketiga-tiga model yang dilancarkan. UFEEL menawarkan fungsi tetapan 5 cap jari untuk 5 arahan khas, membolehkan anda melancarkan aplikasi kegemaran dan mengakses media di dalam smartphone anda. UFEEL dikuasakan cip pemproses Quad Core 1.3 GHz, RAM 3 GB dan sambungan 4G LTE. Menurut Ken Ang, kemas kini mod Dual View untuk kamera yang membolehkan kamera hadapan dan belakang merekod dan mengambil gambar serentak akan hadir melalui kemas kini OTA sekitar penghujung bulan Jun nanti.

Harga Jualan Wiko UFEEL: RM 699

Wiko UFEEL LITE pula merupakan saudara terdekat kepada UFEEL, sekali imbas memang nampak lebih kurang sama, tetapi kedua-duanya mempunyai tarikan tersendiri. Ia juga menawarkan fungsi pengesan cap jari yang boleh digunakan untuk mengunci peranti, mengakses media dan juga melancarkan aplikasi. Di samping itu ia juga hadir dengan versi Android terbaru. Marshmallow 6.0.

Harga Jualan Wiko UFEEL Lite: RM 569

Wiko ROBBY adalah dari keluarga “y” yang menawarkan fungsi entertainment yang sangat baik. Ia mempunyai skrin 5.5 inci HD IPS yang mampu memberikan kontras paparan yang baik. Selain paparan berkualiti, ROBBY juga mempunyai set speaker berkualiti tinggi yang dibantu pula dengan teknologi Auro 3D Audio yang mampu memberikan efel 3D kepada pendengar.

Harga Jualan Wiko ROBBY: RM 449


GOL Bersama Hisense Dari Sekarang Hingga 16 Mei 2021, Anda Berpeluang Memenangi Hadiah Menarik!! Serius Berbaloi!

Hari Raya tahun ini mungkin sedikit berbeza tetapi tinggal di rumah untuk menikmati percutian Raya boleh menyeronokkan! Sertailah ‘GOL Bersama Hisense’ sekarang hingga 16 Mei 2021 untuk menebus hadiah percuma, memenangi hadiah menarik serta pin tambah nilai Touch ‘N Go!

Ini mungkin masa yang tepat untuk mengganti peralatan rumah anda dengan yang baru untuk menyambut perayaan Raya. Pelanggan yang membeli peralatan rumah terpilih dari Hisense layak untuk menyertai aktiviti ‘GOL Bersama Hisense’ seperti di bawah:

Semua pemenang akan diumumkan pada 18 Ogos  menerusi Hisense Malaysia’s Facebook Page. Layari laman sesawang https://hisense-campaigns.com.my/uefa2020/  untuk mendapatkan maklumat lanjut. Nada juga boleh melayari laman sesawang Hisense Malaysia, Facebook, and YouTube.


Redmi K30 Bakal Diperkenal Kepada Umum Pada 10 Disember 2019!

Selepas berjaya merangkul kejayaan berganda menerusi kemunculan siri K20 sebelum ini, Redmi kini nampaknya bersedia untuk membawa pewaris baru untuk siri tersebut iaitu Redmi K30.

Memetik poster acah tersebar, Redmi K30 bakal diperkenalkan secara rasmi pada 10 Disember 2019 dalam sebuah acara pelancaran yang bakal berlangsung di China. Jika diteliti, poster acah juga secara tidak langsung turut mendedahkan rekaan paparan hadapan peranti – dua kamera selfie mirip seakan-akan Samsung Galaxy S10+. Selain itu, ia turut bakal menyertakan sokongan rangkaian 5G .

Apa agaknya perancangan Redmi untuk model kali ini? Apa lagi kejutan istimewa untuk peminat setia? Sama-sama kita tunggu dan kekal bersama eRing untuk lebih info terkini!


Reviu Eksklusif: Nak Laptop Rekaan Cun-Melecun & Prestasi Tiptop? HUAWEI MateBook D 15 Adalah Jawapannya!

Dah banyak sangat komputer riba dekat pasaran sekarang ini, tapi korang masih buntu nak cari komputer riba yang sesuai dengan jiwa dan keupayaan yang menakjubkan. Korang jangan risau sebab HUAWEI MateBook D 15 yang baru sahaja dilancarkan bagi pasaran Malaysia ini pasti boleh buat korang tak senang duduk. Tak percaya? Tengok ni!

Sebelum kita mendalami dengan mendalam komputer riba ini, jom kita korek sedikit spesifikasi dalaman peranti ini.

⭐Skrin: 15.6″ IPS
⭐Pemproses: AMD Ryzen 5 3500U
⭐Grafik: Radeon Vega 8 Graphics
⭐Sensor: Hall Sensor, Gravity Sensor, Fingerprint Sensor
⭐Storan: 256GB / 256GB PCIe SSD + 1 TB HDD
⭐Bateri: 42Wh (65W USB-C charger)
⭐Dimensi: 357.8mm x 229.9mm x 16.9mm
⭐Warna: Mystic Silver

Tubuh Seksi Yang Menggiurkan!

HUAWEI MateBook D 15 ini jika dilihat sahaja sudah boleh menggugat iman korang sebab rekaannya sangat seksi dan eksklusif. Perincian yang dipersembahkan sangat terperinci dan kemas.

Komputer riba ini sangat ringan yang mana ia hanya seberat 1.53kg dan ketebalan adalah 16.9mm. Lebih mudah untuk korang membawa peranti ini ke mana sahaja.

Butang Pengimbas cap jari yang terletak di bahagian atas sebelah kanan memudahkan anda untuk mengakses komputer riba ini tanpa perlu bersusah payah memasukkan kata laluan.

Kamera pula tersembunyi di bahagian atas papan kekunci.

Tak puas kan? Jom cuci mata tengok rupa paras HUAWEI MateBook D 15.

HUAWEI ini dihadirkan 15.6″ IPS FullView screen yang memaparkan skrin yang sangat luas. Nak tahu kenapa tak? Haa sebab ia dihadirkan dengan 87% nisbah skrin ke kerangka dan dipadankan dengan bezel yang sangat nipis iaitu 5.3mm. Nak tengok movie, editing atau melakukan kerja-kerja sangat seronok. Serius memang puas giler dan warna yang terhasil juga sangat baik dan tepat. Tak percaya? Tengok ni!

Memang ringan dan seksi, tetapi bukan tu je tau. Kuasa dalaman komputer riba ini sangat berkuasa!! Boleh run software yang besar. Sebab ia dihadirkan dengan pemproses AMD Ryzen 5 3500U. Turut dipadankan dengan storan yang sangat besar iaitu 256GB / 256GB PCIe SSD + 1 TB HDD dan kad grafik yang memang terbaik Radeon Vega 8 Graphics memang puas.

Penggunaannya sangat lancar dan kemas tanpa ada sebarang lag walaupun membuka aplikasi dan software yang banyak pada masa yang sama. Memang syiok kalau korang dapat ni!

Kami pun skeptikal jugak laa tentang prestasi komputer riba ini. Jadi kami menguji peranti ini menggunakan UserBencmark dan Crystal Disk. Hasil daripada ujian ini memperlihatkan ia mempamerkan prestasi yang sangat hebat! Nyata pandangan kami meleset!

Korang nak tahu tak apa yang menarik mengenai peranti ini, disebabkan dihadirkan dengan pemproses yang berkuasa, dia mampu menjalankan pelbagai tugasan. Anda boleh menjadikan telefon pintar anda dan HUAWEI MateBook D 15 ini disambungkan menjadi satu peranti tanpa memerlukan sambungan internet.

Korang boleh transfer fail dengan ke telefon atau sebaliknya dengan hanya drag fail yang diinginkan.

Hebat tu sememangnya hebat sebab HUAWEI MateBook D 15 ini didatangkan dengan 65W USB-C charger yang kecil dan mudah dibawa. Bukan tu jer, dikhabarkan ia boleh mengecas peranti dengan sangat pantas. Serius!!! Tapi kami tak terus percaya. Kami lakukan ujian pengecasan ke atas peranti ini.

Kami mula mengecas HUAWEI MateBook D 15 ini ketika ia berada pada 10% iaitu pada jam 10.17 pagi.

Ia dicas penuh 100% pada jam 12.02 tengah hari. Mengambil masa hanya selama 1 jam 45 minit.

Kalau nak tahu, sistem penyejukkan HUAWEI MateBook D 15 ini senyap tetapi sangat efisen. Dihadirkan dengan shark fin 2.0 fan cooling design. Ia bukan hanya menyejukkan komputer riba ini dengan baik tetapi ia tidak bising ketika sistem penyejukkan sedang bertugas!

Secara keseluruhan, HUAWEI MateBook D 15 ini sangat bagus. Prestasi yang hebat disamping rekaan yang memang cun giler membuatkan korang sanggup kumpul duit laa nak beli peranti ini. Berbaloi nak beli pada harga bermula dari RM2499!!!

Artikel Berkaitan:


HUAWEI CLOUD Umum Rancangan Pelancaran Produknya pada 2021, Sediakan Awan Merata dan Kecerdasan buat Semua

SHENZHEN, China, 9 April 2021 /PRNewswire/ — Pada 8 April 2021, Sidang Kemuncak Teknologi Global HUAWEI CLOUD TechWave kali kedua, dengan tema, “Inovasi Inklusif”, telahpun diadakan di Shenzhen. Peserta-peserta membincangkan mengenai teknologi canggih, termasuk teknologi natif-awan, awan teragih dan audio-video, berkongsi idea mengenai inovasi industri. Bruno Zhang, Ketua Pegawai Teknologi HUAWEI CLOUD, memperkenalkan penaiktarafan teknologi natif-awan tindanan penuh, rancangan pelancaran produk HUAWEI CLOUD 2021 dan portfolio produk awan teragih, bagi menyediakan awan merata dan kecerdasan buat semua.

“Pada penghujung tahun lalu, HUAWEI CLOUD melancarkan konsep dan penyelesaian Cloud Native 2.0 yang diiktiraf secara meluas oleh pelanggan dan rakan kongsi. Pada tahun 2021, HUAWEI CLOUD akan terus berinovasi dan menaik taraf keupayaan teknikal natif-awan tindanan penuh. Dengan menggabungkan teknologi natif-awan dan awan teragih, kami akan membantu perusahaan membawa keupayaan natif-awan tindanan penuh di mana sahaja ia diperlukan oleh perkhidmatan, menyediakan awan merata dan kecerdasan tindanan penuh,” kata Bruno Zhang, Ketua Pegawai Teknologi HUAWEI CLOUD.

Jacqueline Shi, Presiden Jabatan Pemasaran dan Perkhidmatan Penjualan Global, Awan & AI, mengumumkan pelancaran Karnival Berorientasi Internet HUAWEI CLOUD antarabangsa. Karnival ini bermula di Shenzhen dengan sokongan teknikal dan kupon bernilai ¥100 juta sedia diberikan kepada perusahaan Internet dan natif-awan tempatan.

Karnival Berorientasi Internet HUAWEI CLOUD akan diadakan di seluruh dunia. Ia akan diadakan di 10 bandar di tanah besar Cina termasuk Beijing, Shanghai, Guangzhou, Shenzhen serta bandar-bandar di Sichuan, Jiangsu, Fujian, Zhejiang, Hunan dan Hubei. Ia juga akan diadakan di Hong Kong, Singapura, Amerika Latin dan Afrika Selatan.

Mengumumkan Rancangan Pelancaran Produk Baharu pada 2021 bagi Menyediakan Perkhidmatan Awan Merata dan Kecerdasan

Di sidang kemuncak ini, HUAWEI CLOUD mengumumkan rancangan pelancaran produk baharu pada tahun 2021. HUAWEI CLOUD melancarkan portfolio produk awan teragih (termasuk Intelligent EdgeSite [IES]), ‘compute instance’ generasi seterusnya, Operator Service Center (OSC), SoftWare Repository for Container (SWR), Container Insight Engine (CIE), siaran langsung kependaman ultra rendah, tontonan percuma dan juga webinar awan. Berpuluh-puluh perkhidmatan dalam infrastruktur awan, pendayaan AI, pendayaan aplikasi, pendayaan data dan bidang audio-video akan turut dilancarkan.

HUAWEI CLOUD ialah yang pertama dalam industri ini yang menyediakan penyelesaian Cloud Native 2.0 dan terus menaik taraf keupayaan natif awan tindanan penuhnya. HUAWEI CLOUD dan China Academy of Information and Communications Technology (CAICT) bersama-sama mengeluarkan Kertas Putih Cloud Native 2.0, memudahkan kesejahteraan industri natif-awan. HUAWEI CLOUD dan rakan-rakan kongsi bersama-sama mengeluarkan OSC untuk melaksanakan tadbir urus seragam perkhidmatan natif-awan dalam seluruh kitaran hayat. CIE boleh menyemak kesihatan aplikasi secara menyeluruh. SWR dinaik taraf untuk menggunakan imej dengan pantas dan meluaskan perkhidmatan secara anjal.

“Dengan produk awan teragih, HUAWEI CLOUD menyampaikan keupayaan natif-awan tindanan penuh agar berada dekat dengan perkhidmatan dan menyokong semua senario, menyediakan awan merata dan kecerdasan tindanan penuh untuk perusahaan natif-awan baharu,” kata Bruno Zhang, Ketua Pegawai Teknologi HUAWEI CLOUD.

HUAWEI CLOUD Gabungkan Awan Teragih dengan Teknologi natif-Awan Cipta Paradigma Baharu untuk Infrastruktur Awan

“Dengan menggabungkan teknologi awan teragih dengan natif-awan, HUAWEI CLOUD mencipta paradigma baharu untuk infrastruktur awan bagi membantu industri-industri menyempurnakan peralihan ke awan (cloudification) penuh dengan pantas dan memperoleh keupayaan kecerdasan tindanan penuh. Berdasarkan seni bina QingTian, kami menyediakan infrastruktur natif-awan yang cekap, tangkas dan terbuka. Bagi awan teragih, perkhidmatan dapat disampaikan di mana sahaja ia diperlukan. AI digunakan dalam seluruh proses perkhidmatan,” kata Gao Jianghai, Presiden Perkhidmatan Infrastruktur HUAWEI CLOUD.

Portfolio produk awan teragih mengandungi infrastruktur awan teragih dan perkhidmatan awan. Kedua-dua bahagian ini berkolaborasi sepenuhnya untuk menawarkan perkhidmatan kepada banyak perusahaan Internet dan kerajaan serta perusahaan bersaiz besar dan sederhana. Infrastruktur awan teragih termasuk kawasan tengah, wilayah khusus, Intelligent EdgeCloud (IEC), digunakan di titik panas; Intelligent EdgeSite (IES), digunakan dalam bilik peralatan perusahaan; dan Intelligent EdgeFabric (IEF) yang menyokong pelbagai jenis peranti pinggir. Perkhidmatan awan teragih kolaboratif termasuk perkhidmatan awan, audio-video, data, AIoT dan perkhidmatan kolaborasi pejabat serta kerangka tadbir urus IT perusahaan seragam.

Kesemua ini membolehkan perusahaan untuk menggunakan awan teragih tunggal untuk semua senario perniagaan. Pengguna boleh mengakses rangkaian teragih dengan mudah dan selamat serta boleh menikmati pengalaman yang stabil dengan masa jalanan yang tekal. Pada awan merata, perusahaan boleh melaksanakan pengurusan yang ditambah baik dengan sistem pengurusan tunggal.

Perkhidmatan Video natif-Awan Tingkatkan Pengalaman Pengguna dan Percepat Inovasi

Banyak industri menaikkan keperluan yang tinggi untuk perkhidmatan awan video. Perkhidmatan video natif-awan dibangunkan bagi memenuhi keperluan sedemikian. Berdasarkan teknologi natif-awan dan menggabungkan pengalaman selama bertahun-tahun dengan perkhidmatan audio-video, HUAWEI CLOUD telah membina jenis rangkaian media audio-video baharu untuk perkhidmatan baharu yang inovatif, umpamanya, perkhidmatan audio-video masa sebenar, perkhidmatan siaran langsung kependaman-ultra-rendah dan webinar. Rangkaian baharu ini mempercepatkan inovasi perkhidmatan perusahaan dan penaiktarafan pintar.

“Perkhidmatan video natif-awan dicipta dan dibangunkan di awan dan mendapat manfaat daripada awan. Ciri-ciri perkhidmatan video natif-awan termasuk peralihan ke awan proses penuh, kecekapan sumber tinggi, SLA cemerlang dan integrasi AI. Mereka membawa pengalaman unggul dan mendorong inovasi dalam industri video,” kata Xue Hao, Pengarah Jabatan Produk Ketersambungan dan Kolaborasi.

Inovasi Inklusif Percepat Penaiktarafan Pintar

Di sidang kemuncak tersebut, pelanggan Huawei termasuk Mengxiang Group, Chinafocus.net, Vanke dan Aixuexi berkongsi pengalaman mereka dengan inovasi dan penaiktarafan pintar berdasarkan HUAWEI CLOUD.

Mengxiang Group: Dengan menggunakan lebih daripada 50 perkhidmatan natif-awan seperti bekas, pangkalan data, AI dan data raya HUAWEI CLOUD, syarikat ini dapat mengurangkan kos O&M dengan banyaknya, meningkatkan kecekapan pembangunan dan membangunkan perkhidmatan yang lebih inovatif. HUAWEI CLOUD menyediakan pemantauan dan penggera masa sebenar serta keupayaan pemulihan perkhidmatan yang cekap bagi memastikan kelangsungan dan kestabilan perkhidmatan.

Chinafocus.net: Syarikat ini menyediakan pengalaman membaca imersif berasaskan HUAWEI CLOUD IES, yang digunakan secara setempat untuk meminimumkan kependaman. Keupayaan VR termaju pada awan boleh dibekalkan kepada peranti dalam beberapa minit. Peranti boleh mendapatkan kandungan VR terkini daripada awan pada masa sebenar, bagi meningkatkan pengalaman membaca.

Vanke: Perkhidmatan semakan semula lukisan terbantu AI Vanke adalah berasaskan HUAWEI CLOUD. Bagi mengendalikan trafik waktu puncak, perkhidmatan tersebut dapat ditingkatkan dengan pantas, melancarkan 1,000 bekas baharu dalam 30 saat. Penjadualan tugas pintar berasaskan bekas HUAWEI CLOUD dapat meningkatkan kecekapan dan ketepatan semakan semula imej AI. Perkhidmatan bekas yang berbeza mempunyai waktu puncak dan waktu luar puncak yang berbeza, maka ia digunakan bersama-sama untuk memaksimumkan penggunaan sumber.

Aixuexi: Berdasarkan perkhidmatan audio-video masa sebenar HUAWEI CLOUD CloudRTC, Aixuexi membina platform video semua-senario, interaktif sepenuhnya dan masa sebenar. Pengguna boleh mengambil bahagian dalam kursus dalam talian interaktif dengan kependaman ultra rendah. Bilik darjah dalam talian mampu mempunyai puluhan ribu tetamu dan menyokong interaksi antara beribu-ribu pelajar. Kandungan video adalah jelas dan lancar tanpa mengira keadaan rangkaian.

Selain daripada ucapan dasar, sidang kemuncak berkenaan merangkumkan lima sub-forum mengenai topik-topik termasuk awan teragih, natif-awan, perkhidmatan data, awan hibrid dan perkhidmatan audio-video. Pelanggan daripada pelbagai industri seperti China Merchants Bank, Bank of Beijing, Shenzhen Metro dan Henan Electric Power, menghadiri sidang kemuncak tersebut untuk membincangkan trend terkini dalam teknologi canggih dan cara baharu untuk mendayakan penaiktarafan pintar untuk industri masing-masing. Sidang Kemuncak Teknologi Global HUAWEI CLOUD TechWave akan diadakan di lebih banyak bandar termasuk Shanghai dan Beijing bagi mempromosikan inovasi inklusif.

Keywords: Computer/Electronics Internet Technology Telecommunications New products/services

Source: PRNEWSWIRE


Sertai Peraduan OOTD dan Menangi vivo V5s Serta Tiket VIP Ke KL Fashion Week 2017

Sudah hampir enam tahun KL Fashion Week dianjurkan di Malaysia, acara gilang gemilang yang akan diadakan di The Pavillion pada bulan Ogos nanti turut disertai 100 pereka fesyen dari seluruh dunia termasuk Malaysia. vivo selaku pengeluar telefon pintar terkenal telah berkolaborasi dalam acara lima hari ini membawakan pengalaman bergambar menggunakan peranti flagship vivo V5s.

vivo V5s dengan hashtag #PerfectSelfie ini dilengkapi dengan kamera depan 20 Megapiksel IMX376 bersama aperture f/2.0 dan ciri Selfie Softlight terbaru mampu mengambil gambar cantik semasa pertunjukkan fesyen nanti.

Lebih menarik lagi, vivo telah menganjurkan satu peraduan yang diberi nama OOTD yang menawarkan hadiah-hadiah menarik, seperti sebuah telefon pintar vivo V5s dan tiket eksklusif VIP ke KL Fashion Week 2017. Apa yang perlu anda lakukan ialah ambil gambar fesyen bergaya OOTD anda yang turut memaparkan logo vivo bersama. Selepas itu, muat naik di laman Facebook atau Instagram menggunakan hashtag #vivoMalaysia #PerfectSelfie #vivoxklfw dan tag lima rakan anda yang lain.

Tambahan pula, jika kesemua rakan anda melakukan perkara sama, anda hanya perlu screenshot dan hantar ke Facebook Messenger vivo Malaysia untuk mendapatkan tiket wayang dari TGV Cinema.

Peraduan ini bermula hari ini sehingga 5 Ogos 2017


Samsung Lancarkan Exynos 9810 – Cip Premium Talaan Terbaik Oleh Samsung

Samsung sebagai peneraju teknologi semikonduktor dunia hari ini memperkenalkan cip Exynos Siri 9 terbaru atau lebih dikenali sebagai Exynos 9810 kepada umum. Cip yang dibina berasaskan generasi 10 nm FinFet membawakan berberapa ciri menarik seperti CPU generasi ke-3, modem LTE 6CA pertama, serta pembelajaran mesin khusus untuk peranti flagship keluaran mereka tahun ini.

Menggunakan CPU lapan-teras, cip ini mampu mencapai kelajuan sehingga 2.9Ghz sekaligus lebih efisyen dan mampu menjimatkan kuasa bateri. Rekaan yang maju juga dapat meningkatkan prestasi ujian penanda aras 40 peratus lebih tinggi berbanding cip generasi sebelumnya.

Melalui pembelajaran neural, Exynos 9810 menawarkan pengalaman yang lebih selamat dan terjamin kepada pengguna di samping teknologi pengesanan 3D hibrid boleh mengecam wajah lebih cepat dan tepat.

Modem LTE Cat.18 yang dimuatkan pula mampu menjanjikan liputan yang stabil bahkan untuk rakaman format video 360 secara langsung tidak menjadi masalah. Rakaman gambar dan pemprosesan imej turut dipertingkatkan dalam cip Exynos 9810 terbaru ini. Fotografi beresolusi tinggi dalam keadaan gelap kini dipertingkatkan di samping mampu merendahkan jumlah noise dan kekaburan. Main semula video pula menyokong sehingga 120 fps (bingkai sesaat).

Cip pemproses Exynos 9810 kini dalam pengeluaran secara besar-besaran dan tidak mustahil ia akan diguna pakai pada peranti Galaxy S9 akan datang.

Sumber


Tawaran Hebat & Aplikasi Mudah Alih Diperbaharui Dari 11street

11street (www.11street.my) secara rasminya memperkenalkan pembaharuan Shocking Deals (Tawaran Mengejut) dan aplikasi mudah alih yang dipertingkatkan pada majlis makan tengah hari bersama media yang diadakan di Le Meridien Kuala Lumpur. Pada majlis itu, Ketua Pegawai Eksekutif 11street, Hoseok Kim turut berkongsi maklumat mengenai evolusi e-dagang di Malaysia serta jangkaan trend mudah alih pada tahun 2016.

Selain itu, aplikasi mudah alih 11steet juga mendapat pembaharuan dengan memperkenalkan fungsi ‘Hot Deals’. Ia akan menampilkan produk Top 100 Shocking Deals (Tawaran Mengejut) yang paling banyak dicari bagi memudahkan anda untuk mencari produk jualan dan tawaran perkhidmatan terbaik. Di samping itu, fungsi ‘sorting’ pula memberi nilai tambahan pada aplikasi ini, di mana pengguna boleh mencari produk di 11street berdasarkan diskaun paling tinggi, produk paling popular serta untuk penghantaran percuma secara ekslusif. 11street juga memperkenalkan beberapa beberapa fungsi lain seperti Shocking 11, di mana semua barangan dijual pada harga RM11, Shocking Hours, produk yang hebat akan diletakkan penanda atau diskaun setiap hari pada pukul 11.00 pagi dan 3.00 petang dan Shocking Bid, untuk penawar harga paling rendah boleh membawa pulang barang yang telah dibida.


Neffos Bakal Pamer Telefon Pintar Terbaharu Neffos X20 Dan X20 Pro Di MWC2019

Neffos yang merupakan Sub jenama TP-Link bagi telefon pintar bakal mempamerkan telefon pintar keluaran mereka Neffos X20 dan X20 Pro pada Mobile World Congress 2019 (MWC 2019) yang berlangsung Barcelona, Sepanyol pada 25 Februari.

Buat julung kalinya, mereka juga akan memperlihatkan Neffos X20 dan X20 Pro. Dijangka model ini akan menjengah pasaran pada Jun bersama-sama perisian NFUI 9.0 yang berdasarkan sistem operasi Android 9.0 Pie yang belum dirasmikan lagi. Kedua-dua peranti tersebut disertakan dengan takuk paparan dewdrop.

Neffos X20 akan tersedia dalam warna hitam, biru, merah dan Aurora Purple sementara Neffos X20 Pro akan ditawarkan dengan warna Obsidian Black, Sapphire Blue, Malachite Green dan Sunset Purple.

Kedua-dua peranti ini disertakan dengan paparan skrin 6.26 inci dengan nisbah aspek 19:9. Disertakan sekali dengan 4GB RAM dan storan sehingga 128GB. Turut tersedia kapasiti bateri sebanyak 4100mAh. Dari aspek kamera pula, X20 dan X20 Pro menggunakan kamera 13MP dan 5MP di bahagian belakang.

Dalam pada itu, mereka juga akan mempamerkan beberapa peranti lain. Neffos X9 Disertakan dengan paparan sesentuh FullView yang bersaiz 5.99 inci dan disertakan dengan bezel nipis. Turut disertakan dengan dwi-kamera pada bahagian belakang dengan 13MP dan 5MP sensor yang boleh menghasilkan rakaman potret yang berkualiti.

Dalam pada itu Neffos C9 dan C9A, disertakan dengan paparan HD+ dengan saiz 5.99 inci dan 5.45 inci. Peranti-peranti ini turut disertakan dengan sensor pengecaman cap jari dan pengecaman wajah. Dikuasakan dengan teknologi AI pasti melaksanakan pengecaman wajah dengan lebih tepat.

Bagi mendapatkan maklumat, sila layari laman sesawang Neffos atau ikuti Neffos di Facebook, Instagram dan Twitter.

Baca juga:


Kemas Kini MIUI 9.5 Menjadikan Bateri Peranti Turun Mendadak

Sebelum ini kami ada kongsikan senarai peranti Xiaomi yang akan menerima kemas kini perisian MIUI 9.5 tidak lama lagi. Kemas kini tersebut dijangka akan bertemu 30 pengguna pelbagai model Xiaomi menjelang April kelak, bagaimanapun kini ia telah mendapat respon yang negatif.

Ramai diantara penerima terawal kemas kini MIUI 9.5 menghadapi beberapa isu antaranya bateri peranti cepat habis, notifikasi tidak berbunyi termasuk notifikasi daripada aplikasi permesejan WeChat.

Oleh kerana itu, pihak Xiaomi memberikan cadangan kepada pengguna yang terkesan supaya mematikan perkhidmatan latar belakang utama Google seperti Google Framework dan kesemua Google Mobile Services. Langkah yang dicadangkan ini setidak-tidaknya dapat menyelesaikan isu ini secara sementara.

Lanjutan daripada isu yang dihadapi kebanyakan pengguna, pihak Xiaomi kini meminta pihak Google untuk bersama menyelesaikan masalah yang berlaku.

Sumber


HotForex menawarkan ganjaran prestasi terbaik kepada pelanggan dan rakan kongsi

Broker pilihan dan pemenang pelbagai anugerah HotForex meraikan ulang tahun 10 tahunnya dengan menawarkan semua Pelanggan Setia dan Rakan Kongsi ganjaran yang dapat dikeluarkan setiap bulan dari hadiah terkumpul $2,000,000

PORT LOUIS, Mauritius, 5 Mei 2020 /PRNewswire/ — HotForex, broker forex dan komoditi serta pemenang pelbagai anugerah CFD, ditubuhkan pada tahun 2010 dan meraikan ulang tahun sepuluh tahunnya dengan menawarkan peluang kepada pelanggan dan Rakan Kongsi untuk memperoleh ganjaran bulanan yang dapat dikeluarkan dan yang dipindah terus ke akaun mereka.

Jurucakap HotForex berkata: “Kami sentiasa memastikan pelanggan dan rakan setia kami sebagai pusat dari segala yang kami lakukan untuk memastikan kami memberikan pengalaman perdagangan terbaik. Program ganjaran terbaru ini adalah sebahagian yang hebat dari perayaan ulang tahun 10 tahun kami, dan kami berharap setiap pelanggan dan Rakan Kongsi kami yang terhormat akan menikmati peluang untuk memperoleh bahagian mereka dari $ 2,000,000 yang tersedia! “

Mulai sekarang hingga akhir tahun 2020, promosi Pulangan daripada Margin Tersedia (Return on Free Margin) akan memberikan pulangan pelaburan yang boleh dikeluarkan secara bulanan kepada pelanggan, sementara Bonus Ulang Tahun 10 Tahun Rakan Kongsi HF menawarkan kepada rakan kongsi pengeluaran bonus sehingga $ 3,000 setiap bulan.

Ketathui dengan lebih lanjut mengenai tawaran ekslusif ini di sini.

Nota untuk Media:

Mengenai HotForex

Penubuhannya sejak tahun 2010, HotForex adalah jenama HF Markets Group yang merangkumi entiti global dan terkawal yang beroperasi sebagai broker pelbagai aset yang menawarkan perkhidmatan perdagangan runcit dan institusi kepada pelanggan dari seluruh dunia. HotForex terus menngukuhkan kedudukannya sebagai peneraju pasaran, fakta yang disokong oleh:

Untuk mengetahui mengenai HotForex, Anda boleh layari laman web kami dengan menekan di sini.

Amaran Risiko:

Berdagang produk berleveraj seperti Forex dan derivative mungkin tidak sesuai untuk semua pelabur kerana ia berisiko tinggi terhadap modal anda.

Logo: https://ering.com.my/wp-content/uploads/2020/05/hotforex-menawarkan-ganjaran-prestasi-terbaik-kepada-pelanggan-dan-rakan-kongsi.jpg

Keywords:  Banking/Financial Service Computer Software Computer/Electronics Electronic Commerce Multimedia/Online/Internet Accounting news, issues New products/services Financial Technology

Source: PRNEWSWIRE


Warburg Pincus akan melabur sebanyak $95 juta (INR700 crore) di Home First – Salah satu syarikat kewangan perumahan mampu milik terkemuka di India

MUMBAI, India, 9 Oktober 2020 /PRNewswire/ — Syarikat ekuiti persendirian yang berpangkalan di AS, Warburg Pincus LLC (“Warburg Pincus”), melalui syarikat bersekutunya Orange Clove Investments BV, telah membuat perjanjian untuk melabur sekitar $95 Juta (INR700 crore) kepada Home First Finance Company India Ltd (“Home First”) pada 2 Oktober 2020. Pengumuman tersebut telah dikeluarkan hari ini dari firma ekuiti swasta global terkemuka yang memfokuskan pada pelaburan pertumbuhan. Pelaburan kira-kira INR700 crore adalah gabungan pengumpulan dana primer dan penjualan sekunder oleh pemegang saham sedia ada. Warburg Pincus bergabung dengan pemegang saham firma PE sedia ada True North dan Bessemer Venture Partners.

Home First ialah syarikat pembiaya perumahan mampu milik yang berteknologi yang menyediakan pinjaman perumahan kepada pelanggan berpendapatan rendah dan sederhana, yang sedang membina atau membeli rumah pertama mereka. Dalam 10 tahun terakhir, Home First telah memberikan pinjaman perumahan di seluruh India kepada lebih daripada 50,000 pelanggan di 60 daerah, merangkumi 11 buah negeri dan 1 wilayah kesatuan. Setakat 31 Mac 2020, Home First mempunyai Aset Di Bawah Pengurusan (AUM) sebanyak $480 juta (INR3,618 Crore) dengan nilai Bersih $124 juta (INR933 Crore) dan GNPA sebanyak 0.87%

Pelaburan ini merupakan keyakinan besar bagi segmen perumahan mampu milik India secara umum dan secara khususnya untuk prestasi Home First walaupun berhadapan dengan krisis di seluruh dunia.

Narendra Ostawal, Pengarah Urusan (MD), Warburg Pincus berkata, “Home First telah menempuh perjalanan yang luar biasa untuk menjadi syarikat pembiayaan perumahan mampu milik terkemuka dalam jangka masa 10 tahun. Ia dikendalikan oleh pasukan yang sangat berbakat dan proses operasi yang mantap yang terus mendorong syarikat untuk bertahan dalam situasi pandemik dan memanfaatkan potensi pertumbuhan segmen yang berpatutan. Warburg Pincus menantikan perkongsian dengan True North dan menyokong Manoj dan pasukan pengurusan dalam fasa pengembangan seterusnya.”

Divya Sehgal, Rakan Kongsi, True North mengatakan, “ Kami bangga dengan cara syarikat menggunakan teknologi untuk manfaatnya, dengan menggunakan pendekatan digital pertama dalam mengemudi Covid-19. Kami mengalu-alukan Warburg Pincus dan berharap dapat bekerjasama dengan mereka dalam perjalanan Home First yang akan datang.”

“Home First teruja untuk bekerjasama dengan Warburg Pincus dalam fasa baharu perjalanannya.. True North telah menjadi penyokong yang hebat di sepanjang perjalanan syarikat dari skala kecil hingga sederhana. Kesungguhan kami terhadap teknologi, kepercayaan pada pertumbuhan lestari dan tadbir urus yang kukuh menjadikan kami dapat bertahan dalam mengharungi beberapa peristiwa yang mencabar,” kata Manoj Viswanathan, Ketua Pegawai Eksekutif, Home First.

Untuk mengetahui lebih lanjut tentang Warburg Pincus & Home First sila klik di sini

Nota:

Mata Wang

Kadar pertukaran pada 31 Mac 2020 (INR)

Kadar pertukaran pada 1 Oktober 2020 (INR)

USD 1

(Sumber untuk USD 1: www.fbil.org dan www.rbi.org.in). Kadar pada 1 Oktober 2020 diguna pakai oleh kerana 2 Oktober ialah cuti umum.

Penafian:

Home First Finance Company India Limited mencadangkan, tertakluk kepada penerimaan kelulusan yang diperlukan, keadaan pasaran dan pertimbangan lain, untuk melakukan tawaran awal umum saham ekuiti dan telah mengajukan draf prospektus tawaran bertarikh 28 November 2019 (“DRHP“) dengan Lembaga Sekuriti dan Bursa India pada 29 November 2019. DRHP boleh didapati di laman web SEBI di www.sebi.gov.in, laman web book running lead manager masing-masing, iaitu, Axis Capital Limited, Credit Suisse Securities (India) Private Limited, ICICI Securities Limited dan Kotak Mahindra Capital Company Limited di www.axiscapital.co.in, https://www.creditsuisse.com/in/en/ Investmentbanking / regionalpresence / asiapacific / india / ipo.html, www.icicisecurities.com dan http://investmentbank.kotak.com, masing-masing, laman web Bursa Saham Nasional India Limited di www.nseindia.com dan laman web BSE Limited di  www.bseindia.com. Pelabur harus memperhatikan bahawa pelaburan dalam saham ekuiti melibatkan tahap risiko yang tinggi dan untuk perincian yang berkaitan dengan risiko tersebut, lihat “Faktor Risiko” DRHP. Pelabur yang berpotensi tidak boleh bergantung pada DRHP untuk sebarang keputusan pelaburan.

Saham Ekuiti Home First belum dan tidak akan didaftarkan di bawah Akta Sekuriti AS tahun 1933, seperti yang diubah (“Akta Sekuriti AS“) atau undang-undang sekuriti negeri di Amerika Syarikat dan melainkan jika didaftarkan tidak dapat ditawarkan atau dijual di Amerika Syarikat, kecuali berdasarkan pengecualian dari, atau dalam transaksi yang tidak tertakluk pada, syarat pendaftaran Akta Sekuriti AS dan undang-undang sekuriti negara yang terpakai. Oleh itu, Saham Ekuiti tersebut ditawarkan dan dijual (i) di luar Amerika Syarikat dalam urus niaga luar pesisir dengan bergantung pada Peraturan S di bawah Akta Sekuriti A.S. dan undang-undang perundangan yang berlaku di mana tawaran dan penjualan tersebut berlaku; dan (ii) kepada “pembeli institusi yang berkelayakan” (seperti yang ditentukan dalam Peraturan 144A di bawah Akta Sekuriti A.S.), sesuai dengan pengecualian penempatan swasta yang dinyatakan dalam Seksyen 4(a) Akta Sekuriti A.S. Baik siaran ini mahupun maklumat di laman web Home First tidak membentuk atau menjadi sebahagian daripada sebarang tawaran untuk menjual atau meminta tawaran untuk membeli atau melanggan Saham Ekuiti tersebut di Amerika Syarikat atau di tempat lain di mana tawaran, permintaan atau penjualan tersebut tidak sah.

Logo: https://ering.com.my/wp-content/uploads/2020/10/warburg-pincus-akan-melabur-sebanyak-95-juta-inr700-crore-di-home-first-salah-satu-syarikat-kewangan-perumahan-mampu-milik-terkemuka-di-india.jpg

Keywords: Banking/Financial Service Computer/Electronics Real Estate Residential Real Estate Contracts Financing agreements Financial Technology

Source: PRNEWSWIRE


Xiaomi Mi Max Menerima Kemas Kini Android Nougat

Xiaomi Mi Max sebuah peranti phablet bersaiz 6.44 inci telah menerima kemas kini Android 7.0 bermula di negara Greece bersama-sama kemas kini keselamatan bulan Mei. Buat permulaan model RAM 3GB sahaja yang menerimanya dan bagi model RAM 4GB masih lagi tidak dikeluarkan. Namun, Xiaomi masih belum menyediakan kemas kini versi MIUI 8.5.1.0 Global ini kepada pengguna di Malaysia.

Kepada anda yang setia menggunakan jenama Xiaomi, peranti phablet Mi Max 2 sudahpun dilancarkan pada 25 Mei lepas, ia menawarkan pengalaman hiburan lebih baik dengan kehadiran sistem pembesar suara stereo.


Tadawul Umum Tarikh Pelancaran Pasaran Derivatif dan Niaga Hadapan Indeks Saudi

RIYADH, Arab Saudi, 15 Julai 2020 /PRNewswire/ — Bursa Saham Saudi (Tadawul) hari ini mengumumkan bahawa pelancaran derivatif dagangan-bursa akan diadakan pada 30 Ogos 2020. Produk derivatif dagangan-bursa pertama ini merupakan kontrak niaga hadapan indeks, Saudi Futures 30 (SF30). Kontrak ini adalah berdasarkan MSCI Tadawul 30 Index (MT30).

Pelancaran Pasaran Derivatif ini bertujuan untuk menyokong selanjutnya pertumbuhan pasaran modal Saudi dengan mencipta peluang baharu untuk pelabur, menyediakan mereka dengan alat lindung nilai untuk mengurus risiko dan bagi meluaskan peluang pendedahan kepada salah satu pasaran yang terbesar dan paling cair di dunia – Pasaran Saudi. Ketika pasaran ini membangun, Tadawul mempunyai rancangan untuk memperkenalkan lebih banyak produk derivatif seperti Niaga Hadapan Saham Tunggal, Opsyen Saham Tunggal dan Opsyen Indeks.

Eng. Khalid Al Hussan, Ketua Pegawai Eksekutif Tadawul, berkata: “Hari ini, kami dengan bangganya dapat mengatakan bahawa pasaran modal kami bukan sahaja merupakan yang terbesar di rantau ini, tetapi juga yang membangun paling pantas berbanding kebanyakan bursa dari segi produk dan perkhidmatan yang kami tawarkan. Pengenalan kepada perdagangan derivatif merupakan bukti selanjutnya komitmen kami untuk menyediakan pelabur kami dengan produk dan perkhidmatan yang terpelbagai serta inovatif bagi memenuhi semua keperluan mereka.”

“Pelancaran Pasaran Derivatif di Arab Saudi sebagai salah satu inisiatif utama Program Pembangunan Sektor Kewangan (FSDP) di bawah Wawasan Saudi 2030 merupakan satu langkah penting untuk memperkenalkan produk pasaran yang sofistikated dan mewujudkan persekitaran perdagangan yang menarik kepada penduduk tempatan serta pelindung nilai dan pedagang antarabangsa,” tambah Al Hussan.

Latar Belakang Tadawul

Bursa Saham Saudi (Tadawul) ialah satu-satunya entiti yang mendapat kebenaran di Kerajaan Arab Saudi untuk bertindak sebagai bursa sekuriti (Bursa) Kerajaan ini, menyenaraikan dan memperdagangkan sekuriti. Susulan penyenaraian Saudi Aramco, IPO yang terbesar dalam sejarah, Tadawul ialah pasaran saham ke-9 terbesar antara 67 anggota dalam Persekutuan Bursa Dunia (World Federation of Exchanges) dan merupakan pasaran dominan dalam Majlis Kerjasama Negara-negara Teluk (GCC). Bursa ini merupakan pasaran saham ke-3 terbesar antara rakan setara pasarannya yang baru muncul. Untuk maklumat lanjut lihat: www.tadawul.com.sa

Latar Belakang MSCI Tadawul 30 index (MT30)

MSCI Tadawul 30 Index (MT30) dilancarkan oleh Tadawul serta MSCI dan beroperasi pada 30 Januari 2019. MT30 Index berasal daripada MSCI Saudi Arabia Index yang lebih luas dan diwujudkan untuk menonjolkan prestasi kira-kira 30 saham terbesar dan paling cair yang disenaraikan di Tadawul berdasarkan permodalan apungan bebas.

Konstituen awal Indeks ini menonjolkan kira-kira 87% daripada jumlah permodalan pasaran untuk pasaran Arab Saudi yang lebih luas. Pemberat sekuriti individu dalam indeks ini dihadkan pada 15% bagi meminimumkan risiko penumpuan. Indeks ini akan diimbangi semula pada setiap suku tahun (hampir pada hari perniagaan terakhir pada bulan Mei, Ogos, November dan Februari serentak dengan Ulasan Indeks bagi Indeks Pasaran Boleh Labur Global MSCI).

Hubungan Tadawul:Mohammed Al Abdullah+966 (54) 541-1133mohammed.abdullah@tadawul.com.sa

Hubungan Finsbury:Ahmed Jebur+971 (52) 290-3518Ahmed.jebur@finsbury.com

Logo: https://ering.com.my/wp-content/uploads/2020/07/tadawul-umum-tarikh-pelancaran-pasaran-derivatif-dan-niaga-hadapan-indeks-saudi.jpg

Keywords: Banking/Financial Service Computer/Electronics New products/services Financial Technology

Source: PRNEWSWIRE


Red Box Semarakkan Wawasan Dikuasakan-AI Melalui Penyepaduan dengan Salesforce Einstein Call Coaching di Salesforce AppExchange

LONDON dan NEW YORK, 1 Ogos 2020 /PRNewswire/ — Red Box, platform suara yang terkemuka, hari ini mengumumkan Red Box AI Bridge for Salesforce Einstein di Salesforce AppExchange, pasaran awan perusahaan terkemuka di dunia. Red Box AI Bridge membolehkan organisasi yang tidak menggunakan platform komunikasi tersemat Salesforce untuk merakam panggilan dan metadata berkualiti tinggi daripada platform telefoni atau pusat hubungan mereka yang sedia ada. Data suara ini kemudian disediakan dengan mudah untuk Einstein Call Coaching untuk wawasan dikuasakan-AI yang mendorong peningkatan prestasi penjualan.

Einstein Call Coaching untuk Jualan Halaju Tinggi diperkenalkan di Dreamforce tahun lalu dan merupakan sebahagian daripada pelancaran Musim Panas Salesforce 2020. Ini membantu pengurus memberi bimbingan individu dengan lebih berkesan, dan meningkatkan pembelajaran skala seluruh pasukan, serta memperoleh wawasan yang lebih mendalam mengenai keperluan dan pengalaman pelanggan.

“Keluasan sambungan Red Box untuk menyokong rakaman suara dari sebarang platform, ditambah dengan kemampuan kami untuk merakam audio panggilan ‘Sedia-AI’, menjadikan analitik ucapan berkemampuan AI sebagai langkah seterusnya yang logik dalam penyepaduan kami dengan Salesforce,” tambah Pete Ellis, Ketua Pegawai Perolehan Red Box. “Kami berharap dapat memberdayakan pelanggan dengan hasil prestasi penjualan yang transformatif.”

Red Box AI Bridge for Salesforce Einstein kini tersedia di sini di Salesforce AppExchange, di samping aplikasi Pengawal Data Suara yang memungkinkan pemetaan semua perbualan yang berlaku di seluruh perniagaan hinggalah kepada kenalan, akaun dan rekod pelanggan berpotensi dalam Salesforce.

Salesforce, AppExchange dan lain-lain adalah antara tanda dagangan salesforce.com, inc.

Latar Belakang Red Box

Red Box ialah pakar suara khusus yang terkemuka, yang memberdayakan organisasi untuk merakam, mendapatkan dan menemukan nilai suara perusahaan. Dengan platform yang paling terbuka dan terhubung, kami merakam dan mentranskripsikan komunikasi suara dari lebih 85 sistem (legasi dan baharu), di seluruh perusahaan dan PKS global. Pelanggan kami mengekalkan kedaulatan data yang lengkap dan kami menghubungkannya kepada ekosistem rakan kongsi yang paling luas untuk memaksimumkan nilai data suara yang dirakam.

Bekerjasama dengan saluran penjual global kami, kami dipercayai oleh organisasi terkemuka di seluruh sektor kewangan, pusat hubungan, sektor kerajaan dan keselamatan awam (termasuk enam bank utama di dunia, 85% broker antara pengurus global, 1,700 pusat panggilan dan lebih daripada 80% pasukan polis UK) dan kami merakam dan mendapatkan berjuta-juta panggilan setiap hari untuk lebih daripada 3,500 pelanggan di seluruh dunia.

Untuk maklumat lanjut lawati www.redboxvoice.com

Logo: https://ering.com.my/wp-content/uploads/2020/08/red-box-semarakkan-wawasan-dikuasakan-ai-melalui-penyepaduan-dengan-salesforce-einstein-call-coaching-di-salesforce-appexchange.jpg

Untuk pertanyaan akhbar sila hubungi:Clarity PR on +44 7813 581 513 | +44 7444 368 407 redbox@claritypr.com

Keywords: Computer/Electronics Telecommunications VoIP New products/services Data Analytics

Source: PRNEWSWIRE


Warna Baru Samsung Galaxy S7 Edge Buat Kami Cair Hati

Ada yang masih berminat nak mendapatkan Samsung Galaxy S7 Edge? Tunggu sekejap sebab kami nak kongsikan variasi warna baru yang telah memasuki pasaran Malaysia.

Warna Blue Coral pada mulanya hanya dilancarkan di beberapa pasaran luar sahaja, ramai juga yang kecewa sebab tidak dapat memiliki Galaxy S7 Edge Blue Coral yang pada pendapat kami merupakan variasi warna yang tercantik di antara variasi warna lain.

Akhirnya Samsung membawa masuk warna Blue Coral ini ke pasaran tempatan di samping pilihan warna sedia ada Gold Platinum, Silver Titanium dan Black Onyx. Anda boleh mendapatkan Galaxy S7 Edge Blue Coral dari cawangan jualan Samsung dengan harga jualan RM 3,099.


Jualan Pertama realme X2 Pro Pada 7 Disember!! – Turut Berpeluang Memenangi Cabutan Bertuah Dengan Hadiah Utama Bernilai RM2399

Keterujaan penjualan realme X2 pro (12GB+256GB) di Malaysia pada harga RM2399 akan tiba tidak lama lagi.

Anda boleh mengambil realme X2 pro pada 7 Disember 2019 di DirectD Gadget MEGA Store (PJ) pada jam 12 tengah malam. Mereka yang membeli offline sale yang pertama akan menerima realme’s Buds Wireless secara eksklusif, realme’s Backpack dan realme’s PowerBank.

Anda juga boleh memenangi cabutan bertuah yang mana tempat pertama bakal memenangi wang tunai berjumlah RM2399, tempat kedua RM1000 dan ketiga RM500.

Peranti ini tampil dengan pemproses yang sangat berkuasa iaitu Snapdragon 855 Plus dan dipadankan dengan 12GB+256GB. Kamera juga sangat berkuasa apabila dihadirkan dengan sistem 4 kamera dengan kamera utamanya adalah 64MP dan disertakan dengan 20X Hybrid Zoom.

Ia turut disertakan dengan bateri sebesar 4000mAh dan tampil dengan Neptune Blue dan Lunar White.

Klik di sini untuk mengetahui informasi mengenai jualan pertama!

Artikel Berkaitan:


honor 7C Akan Diperkenalkan Di China Minggu Hadapan?!

Huawei dan honor nampaknya lebih aktif memperkenalkan peranti baru mereka akhir-akhir ini. Semalam honor 9 Lite baru sahaja diperkenalkan secara rasmi di Malaysia berharga RM749.

Terkini, honor dikhabarkan akan melancarkan sebuah lagi model baru yang diberi nama honor 7C. Model baru ini akan dilancarkan di China pada 12 Mac 2018. honor 7C menawarkan spesifikasi yang masih memuaskan di mana menampilkan paparan skrin berukuran 5.99 inci dengan resolusi 1440×720 piksel bersama nisbah 18:9.

Jika dilihat pada spesifikasi yang tertiris sebelum ini, honor 7C menyokong dwi kamera utama 13MP + 20MP serta kamera swafoto beresolusi 8MP. Selain itu, ia juga dilengkapi bateri berkapasiti 2900mAh, RAM 3GB dan 32GB storan serta dioperasikan oleh Android 8.0 Oreo.

Sumber


Ura-Ura: Samsung Galaxy S8 Mungkin Dilengkapi 8GB RAM?

Di dalam pasaran peranti flagship sekarang ini, sudah terdapat beberapa model smartphone yang dilengkapi RAM sebesar 6GB. Mungkin ada sesetengah pihak merasakan kapasiti tersebut terlebih besar bagi sebuah peranti mobil dan mungkin ada benarnya.

Menurut beberapa khabar angin, kapasiti RAM 6GB mungkin tidak lagi menjadi sesuatu yang eksklusif pada tahun hadapan kerana Samsung dikhabarkan akan membina Galaxy S8 dengan kapasiti 8GB. Maklumat tersebut dicungkil dari satu sumber dari laman Weibo yang mengatakan bahawa Galaxy S8 akan menampilkan pemproses 10nm, 8GB RAM dan sistem memori dalaman UFS 2.1.

Agak sukar sebenarnya untuk mempercayai berita ini kerana kapasiti RAM yang terlalu besar akan memberikan impak kepada jangka hayat kitaran bateri. Masalah kuasa ini sudah dihadapi peranti OnePlus 3 semasa ia dilancarkan apabila pengguna mendapat tahu bahawa sebenarnya peranti mereka tidak beroperasi sepenuhnya dengan kapasiti RAM 6GB. OnePlus bertindak menghadkan penggunaan RAM bagi memastikan bateri OnePlus 3 bertahan lebih lama dan kemudiannya mereka membuang sekatan RAM berkenaan setelah didesak pengguna.

Samsung dijangka mengumumkan Galaxy S8 dalam dua variasi yang berbeza tahun depan. Masih belum ada tarikh rasmi pengumuman Galaxy S8 dan antara tarikh-tarikh yang disebut adalah pada Februari di Barcelona, Sepanyol, atau pada bulan April di New York.


Calpis Membawakan Suara Penyanyi Yuna Ke Dalam Aplikasi Navigasi Waze

Selaku pengeluar minuman susu kultur yang pertama di Jepun, Calpis telah melancarkan suara penyanyi dari Malaysia iaitu Yuna buat pertama kalinya di dalam aplikasi navigasi popular Waze.

Kini anda boleh memuat turun dan menggunakan suara penyanyi tempatan yang telah menempa nama di persada antarabangsa. Pengalaman navigasi menggunakan Waze akan menjadi lebih menarik kerana arahan suara navigasi akan menampilkan suara Yuna yang disampaikan dalam nada yang lebih berirama. Ini sekaligus membolehkan pengguna jalan raya lebih memberi tumpuan terhadap arahan suara yang disampaikan dan secara tidak langsung memastikan pemanduan yang lebih selamat di musim perayaan ini.

Untuk menggunakan arahan suara navigasi daripada Yuna, pengguna peranti Android dan juga iOS boleh memilih ‘Menu’, klik pada ‘Settings’, kemudian pilih menu ‘Sound’ dan seterusnya pilih ‘English (UK) – Yuna | Calpis’.

Bersempena dengan musim perayaan ini juga, Calpis turut meraikannya dengan minuman susu kultur terbaru keluarannya yang diperkenalkan dalam perisa anggur. Ia akan diperkenalkan dalam dua saiz berbeza iaitu 350ml dan juga 1L, bagi membantu pemandu kekal segar ketika memandu. Perisa terbaru ini merupakan tambahan kepada dua perisa sedia ada sebelum ini iaitu Original dan juga Mangga.


Reviu Eksklusif realme 5s : 7 Sebab Utama, Korang Perlu Beli Smartphone Ini

Sebelum ini, realme 5 dan realme 5 pro berjaya mendapat sambutan yang baik. Aha! Menambah keriangan ramai, realme kini memperkenalkan satu lagi model di bawah siri ini iaitu realme 5S.

Jika diteliti, sebahagian besar konfigurasi pada realme 5s kelihatan sama dengan realme5, tetapi perbezaan paling ketara terletak pada kamera. realme 5s dilengkapi dengan lensa utama 48MP! Tapi, apa lagi yang menarik? Jom kita tengok 7 titik utama dan sebab korang perlu ada realme 5s!

realme 5s dilengkapi paparan skrin hampir penuh dengan saiz 6.5″ bersama rekaan takuk kecil menempatkan kamera hadapan – sekaligus memberikan ruangan pandangan lebih besar. Takuk ini kelihatan lebih kecil jika dibandingkan dengan model sebelumnya dan lebih menarik, ia menawarkan nisbah skrin – ke – badan sebanyak 89%.

Selain itu, penggunaan paparan dengan resolusi HD+ (720 × 1600) – berupaya memberikan pengguna menikmati pengalaman permainan, audio dan video yang lebih baik tanpa gangguan.

Kamera merupakan salah satu titik utama pada realme 6s – ia dilengkapi Kuad Kamera dengan teknologi Ai – gabungan lensa 48MP (main) + 8MP (Ultra Lebar) + 2MP (Depth) + 2MP (Micro). Kamera utama 48MP menggunakan sensor ISOCELL GM1, yang boleh mengambil foto resolusi tinggi 8000 × 6000 – iaitu 4 kali lebih tinggi berbanding imej yang dihasilkan oleh realme 5!

Selain itu, realme 5 menggunakan teknologi 4 dalam 1 piksel yang menggabungkan teknologi Tetra Cell dan mempunyai aperture f/1.8 yang besar – sekaligus membolehkan pengguna mengambil imej yang jelas dan terang walaupun dalam persekitaran pencahayaan rendah dan meningkatkan kualiti imej penggambaran malam.

Kamera hadapan realme 5s adalah sebesar 13MP (f/2.0). Menariknya, ia turut disuntik dengan sokongan teknologi AI dengan jumlah pengiktirafan sehingga 296 titik penggambaran.

Ia juga berupaya mengenal pasti subjek dengan tepat dan menyediakan kesan kecantikan yang menarik. Jadi, pengguna boleh mengoptimumkan kecantikan secara manual – termasuk kulit yang halus, dagu lebih runcing, mata yang besar dan banyak lagi.

Untuk pengalaman pengguna dengan jangka hayat bateri lebih lama, realme 5s dibekalkan dengan bateri sebesar 5,000mAh dengan fungsi penjimatan kuasa yang tersedia pada tetapan smartphone – termasuk mon penjimatan pintar, mod penjimatan skrin dan banyak lagi.

Pengguna boleh menetapkannya mengikut keselasaan dan keperluan sendiri. Pun begitu, sedikit mengecewakan apabila realme 5s tidak didatangkan dengan sokongan pengecasan pantas. Tapi jangan khuatir kerana prestasi bateri harus dipuji kerana ia boleh digunakan pada masa yang sangat lama.

realme 5s menggunakan cip pemproses Snapdragon 665 AIE (11nm) – diselitkan dengan prestasi AI yang lebih berkuasa dengan penggunaan kuasa lebih rendah. Selain itu, kelajuan RAM juga lebih cepat kerana didatang dengan teknologi Qualcomm ISP dan DSP yang eksklusif – sekaligus amat membantu dalam fotografi.

realme 5s dipadukan dengan sokongan memori yang baik iaitu 4GB RAM + 128GB ROM dan lebih menarik, ia juga menyokong slot microSD sehingga 256GB. Jadi, masalah kapasiti storan tidak mencukupi kini boleh diatasi dan lebih banyak foto serta video boleh disimpan. Untuk ujian penanda aras Antutu, realme 5s berjaya mencatatkan skor sebanyak 173,944 mata.

Aha! Ini juga merupakan salah satu titik menarik pada realme 5s di mana ia menyertakan sokongan mod tema gelap secara terbina – menampilkan antaramuka lebih menarik. Mod gelap sememangnya melindungi mata – di mana ia melegakan tekanan pada waktu malam dan menggantikan skrin putih dengan tema gelap klasik.

Selain itu, mod gelap yang ditawarkan juga memperlihatkan kemasan tema hitam yang sangat seimbang. Untuk mengaktifkan / menyahaktifkan mod gelap ini, pengguna hanya perlu pergi ke “setting -> realme Lab -> Dark Mode -> Enable Now”

Untuk tetapan keselamatan, realme 5s menyokong tetapan pengimbas cap jari dan pengimbas wajah. Dengan teknologi yang dipertingkatkan, prestasi kedua-duanya boleh dikatakan memuaskan dan berupaya menyahkunci peranti dengan responsif. Tidak ketinggalan, ia juga menyertakan sejumlah sistem keselamatan lain seperti Lockscreen dan Privacy Passcode sebagai alternatif.


Sonata Software akan memanfaatkan Pasaran Pengalaman Pelanggan (CX) untuk menjana pertumbuhan

Mengumumkan pelancaran global ‘CXe’, penyelesaian pengurusan CX bersepadu Sonata yang unik direka khas untuk kehidupan normal baharu

BENGALURU, India, 23 Mac 2021 /PRNewswire/ — Sonata Software, sebuah syarikat penyelesaian perkhidmatan IT dan teknologi global, hari ini mengumumkan rancangannya untuk memanfaatkan pasaran pengalaman pelanggan (CX) untuk menjana pertumbuhan dengan pelancaran ‘CXe’, penyelesaian pengurusan CX bersepadu yang unik yang telah dibangunkan menggunakan pendekatan ‘Platformation’, iaitu rangka kerja Sonata yang terkenal untuk transformasi digital. ‘CXe’ merupakan tawaran menarik daripada Sonata yang direka untuk para pelanggan yang mencari penyelesaian lengkap CX holistik dalam normal pasca pandemik baharu di seluruh dunia.

Kesan global pandemik belum pernah terjadi sebelum ini dan pasaran CX menyaksikan peningkatan ketara di segenap rantau. Menurut kajian oleh Fortune Business Insights, pasaran tersebut diunjurkan untuk bercambah daripada USD9.26 bilion pada tahun 2020 kepada USD21.86 bilion pada tahun 2027 pada Kadar Pertumbuhan Tahunan Kompaun (CAGR) sebanyak 13.0% bagi tempoh antara tahun 2020 hingga tahun 2027.

Pada bulan Mac 2020, Sonata telah mengambil alih GBW yang berpusat di Melbourne, perintis dalam domain CX dengan pengalaman selama 30 tahun dalam menyampaikan peningkatan CX untuk jenama terkenal di seluruh dunia. ‘CXe’ ialah hasil gabungan kaedah Pengurusan CX dan kepakaran GBW yang ditambah dengan metodologi Platformation Sonata yang memacu transformasi digital dan kepakaran yang mendalam dalam teknologi sejajar seperti penglibatan, data dan analisis pelanggan.

“Walau apa pun tingkah laku pelanggan yang sedang mengalami perubahan ketika pasca pandemik ini, asas-asas bagi memastikan CX yang hebat tetap sama. Dengarkan kehendak pelanggan dengan bersungguh-sungguh & bertindak berdasarkan maklum balas tersebut. Perancangan rapi tentang program CX melibatkan pemahaman yang memacu pengalaman pelanggan yang hebat dalam perjalanan pelanggan dan kitaran hayat mereka dan menggunakan pemahaman mendalam ini untuk mereka bentuk program CX yang hebat,” kata Srikar Reddy, Pengarah Urusan & Ketua Pegawai Eksekutif Sonata Software, semasa mengumumkan pelancaran ‘CXe’. “Suatu perancangan rapi di sepanjang program pengukuran CX adalah penting untuk memastikan keberkesanan program ini. Komponen pengukuran CX yang berbeza adalah saling berkait & merupakan suatu gabungan audit Misteri, beli-belah misteri & disepadukan ke dalam program aVOC melalui platform data biasa yang akan melengkapkan anda dengan kaedah asas untuk memastikan pelanggan anda mendapat CX yang konsisten dan hebat.”

CX telah lama dinanti-nantikan oleh kebanyakan perniagaan, mereka yang menggunakan perkhidmatan ini menikmati kesetiaan pelanggan, menarik mereka berbelanja lebih banyak dan meraih sokongan mereka – dari mulut ke mulut, menurunkan kos untuk memperoleh pelanggan baharu, jadi, adalah tidak mengejutkan apabila melihat kebanyakan syarikat memanfaatkan program yang meminta maklum balas daripada pelanggan. Walau bagaimanapun, mengikut Sonata, berdasarkan kajian Analyst dan pengalaman GBW, hanya satu daripada lima atau enam syarikat berjaya memperolehinya. Bagi yang lain, keuntungan yang boleh dijana oleh CX masih kekal sebagai impian yang sangat didambakan. Memandangkan perubahan pada tahun lepas apabila perjalanan pelanggan telah bertukar bagi kebanyakan syarikat, tugas tersebut telah menjadi semakin sukar. Ini telah memberi peluang yang besar kepada Sonata untuk melancarkan penyelesaian CX, ‘CXe’ yang dipertingkatkan kepada pelanggan sedia ada dan maklum balas awal daripada pelanggan di seluruh dunia adalah amat memberangsangkan. Sonata kini sedang mengumpulkan pasukannya untuk menawarkan penyelesaian kepada lebih ramai pelanggan baharu selain meningkatkan pelaburan dalam pembangunan penyelesaian dan pemasaran dengan peluang yang diwujudkan oleh CX.

Bekas Pengarah Urusan Dairy Farm dan penasihat kepada banyak syarikat terkemuka, Venkatesh Parthasarathy berkata, “Penyelesaian CX yang dipertingkatkan oleh Sonata ini sememangnya unik dan memulihkan bahagian-bahagian yang bermasalah ketika pasukan saya menggunakan vendor yang berlainan bagi setiap program dan kehilangan peluang untuk bersama-sama melihat pelanggan, namun kelebihan yang tetap ada ialah kemampuan untuk melihat kesan program CX dalam perniagaan anda.”

Grant Salmon, Ketua Pegawai Eksekutif GBW (kini menjadi Sonata Software Company) dan seorang veteran dalam industri menambah, “Pengalaman GBW selama lebih 30 tahun memberi kami kefahaman tentang mengapa syarikat-syarikat gagal dengan program pengurusan CX mereka, pertama sekali adalah kerana ramai yang tidak mempunyai wawasan dengan hanya mengukur satu peringkat dalam perjalanan pelanggan dan bukannya perjalanan yang lengkap. Seterusnya, terdapat banyak penggunaan platform kegunaan kendiri yang hebat dikendalikan oleh pakar, tetapi ramai pelanggan terkeliru antara automasi dengan pengetahuan & kepakaran. Kemudian terdapat kes yang melibatkan data yang berselerak kerana adanya pasukan dalam talian & runcit, lalu menyebabkan program Maklum balas pelanggan & pembelian Misteri mengabaikan faktor bahawa pelanggan adalah satu dan pasukan yang perlu bertindak berdasarkan maklum balas dapat berfungsi dengan lebih baik sekiranya mereka dapat melihat maklum balas bersama-sama berbanding secara berseorangan. Akhir sekali, anda perlu mengetahui sama ada CX anda memberi kesan kepada hasil perniagaan anda dan jika program anda tidak memberikan anda kebolehlihatan, anda akan kehilangan minat. Itulah sebabnya kami memperkenalkan ‘CXe’ dengan penawaran program yang serba lengkap yang dapat menangani cabaran-cabaran yang ada pada program konvensional.”

Untuk Maklumat Lanjut tentang Sonata Software, sila layari: www.sonata-software.com

Untuk maklumat lanjut tentang media sahaja, sila hubungi : Nandita VenkateshSonata Software LimitedCIN- L72200MH1994PLC082110A.P.S. Trust Building,Bull Temple Road, N.R. ColonyBangalore 560019, IndiaTel: +91 80 67781999Nandita.v@sonata-software.com

Logo: https://ering.com.my/wp-content/uploads/2021/03/sonata-software-akan-memanfaatkan-pasaran-pengalaman-pelanggan-cx-untuk-menjana-pertumbuhan.jpg

Keywords: Computer Software Computer/Electronics New products/services Data Analytics

Source: PRNEWSWIRE


Kenapa Xiaomi Mi Watch Berbentuk Persegi Panjang? Ini Jawapan Xiaomi…

Xiaomi baru sahaja memperkenalkan jam pintar pertama keluaran mereka iaitu Xiaomi Mi Watch, semalam. Antara topik yang menjadi perbualan hangat mengenai jam pintar ini adalah rekaannya yang berbentuk persegi panjang. Sehubungan itu, Xiaomi tampil menjawab persoalan dan menegaskan mereka mempunyai sebab tersendiri mengenainya.

Memetik sumber, Xiaomi berkata rekaan tersebut merupakan penggunaan ruang yang lebih baik – skrin segi empat tepat mempunyai ruang yang seimbang dan ia dapat memaparkan lebih banyak maklumat berbanding skrin bulat. Menerusinya juga, setiap teks dan imej dipaparkan dengan baik tanpa ‘dipotond’.

Seterusnya, skrin segi empat tepat adalah lebih baik untuk pembacaan – di mana ia dikatakan lebih baik dalam memaparkan teks. Kemudian, Xiaomi berkata paparan segi empat tepat menyajikan sokongan navigasi lebih baik. Dengan paparan ini, skrin boleh dilayarkan ke sisi, atas, bawah dan MIUI untuk Watch juga telah direka bentuk untuk berfungsi dengan cara ini.

Sekarang korang dah faham kan? Aha, terdapat juga desas desus mengatakan Xiaomi bakal memperkenalkan Mi Watch Pro tidak lama lagi. Kekal bersama eRing untuk lebih info terkini!


HUAWEI Nova 7i Bakal Menemui Peminat Malaysia Tidak Lama Lagi!

HUAWEI dijangka sekali lagi kembali menggegarkan Malaysia dengan kemunculan sebuah lagi peranti baharu – HUAWEI Nova 7i. Bakal membuat kemunculan sulung pada 14 Februari ini, Malaysia dijangka menjadi negara pertama di luar China untuk penawaran HUAWEI Nova 7i.

Sejak awal kemunculan siri Nova, ia dilihat berjaya menjadi perintis kepada trend selfie yang sempurna bersama hasilan imej wajah terperinci. Kemunculan HUAWEI Nova 7i nampaknya bakal membawakan pengalaman selfie ke satu tahap lebih tinggi dengan fungsi kamera dan video yang tiada tandingan.

HUAWEI Nova 7i bakal membawakan paparan bersaiz 6.4″ LTPS IPS LCD dengan resolusi FHD+ (1080 X 2310) dan nisbah skrin ke badan sebanyak 83.5%. Untuk keselamatan, ia menyertakan sokongan pengimbas cap jari terbina pada sisi peranti. Ia menggunakan cip pemproses Kirin 810 bersama paduan memori 8GB RAM dan 128GB ROM. Ia juga menyertakan sokongan slot nano memory card sehingga 256GB.

Untuk tetapan kamera, ia membawakan persediaan empat kamera belakang dengan lensa utama 48MP. Melengkapinya adalah bateri sebesar 4,200mAh dengan sokongan pengecasan pantas 40W. Pun begitu, HUAWEI masih berteka – teka mengenai harga dan sama – sama kita nantikan kemunculannya pada 14 Februari ini!


Honor 5A : Smartphone Mampu Milik Dengan Pemproses Tinggi

Honor baru sahaja memperkenalkan Honor 5C di pasaran tempatan dengan harga RM799 dan RM849. Kini, mereka perkenalkan lagi model baru di dalam kelas pertengahan yang dikenali sebagai Honor 5A dengan tawaran harga RMB 699 (kira-kira RM435).

Honor 5A tampil dengan paparan skrin berukuran 5.5 inci beresolusi 1280×720 piksel serta dikuasakan bersama pemproses Kirin 620 atau Snapdragon 617. Ia diserikan lagi dengan memori dalaman 16GB bersama RAM 2GB. Fungsi multimedia pula mempertaruhkan penggambaran utama 13 Megapiksel dengan kamera depan beresolusi 8 Megapiksel berkebolehan membuat rakaman video HD 1080p.

Tidak seperti model 5X dan 5C, Honor 5A tidak dilengkapi dengan sokongan pengimbas cap jari dan turut hadir dengan rekaan kerangka belakang yang boleh dibuka. Menawarkan bateri berkapasiti 3100mAh, peranti ini telah dioperasikan oleh Android 6.0 Marshmallow dengan antaramuka EMUI 4.1.


MWC 2018 : Sandisk Extreme, Kad microSD Berkapasiti 400GB Terpantas Di Dunia!

Jika diperhatikan rata-rata telefon pintar menyokong slot kad memori microSD dengan sokongan kapasiti maksimum setakat 256GB sahaja. Namun ada juga pengeluar yang hadir dengan telefon pintar yang mampu menyokong kad memori microSD berkapasiti mencecah sehingga 2TB.

Terbaru, Western Digital yang mengambil bahagian pada pameran MWC 2018 telah memperkenalkan kad memori microSD dengan sokongan kapasiti sebesar 400GB iaitu SanDisk Extreme UHS-I microSDXC 400GB. Walaupun ia bukanlah kad memori yang paling besar setakat ini, tetapi ia merupakan kad microSD terpantas di dunia. Dari segi kepantasan maksimum, kad microSD ini berkelajuan 160MB/s, 50% lebih pantas dari model sebelumya serta kepantasan menulis sehingga 90MB/s.

Selain itu, Sandisk Extreme juga mematuhi tetapan A2 yang mana membolehkan aplikasi dilancarkan dengan pantas pada telefon pintar. Dengan kepantasan tersedia, rakaman video 4K yang popular masa kini dapat dibuat dengan lebih panjang.

Buat masa sekarang, Western Digital masih belum mengumumkan harga rasmi untuk pasaran tempatan.


Pengguna SwiftKey Pada Peranti Android Lapor Terima Cadangan Perkataan Serta Maklumat Peribadi Individu Lain

Aspek keselamatan data pada papan kekunci pihak ketiga yang sangat popular iaitu SwiftKey nampaknya telah tercalar, apabila baru-baru ini ada pengguna yang telah melaporkan menerima cadangan perkataan daripada pengguna lain. Lebih memburukkan keadaan, pengguna yang membuat laporan itu juga turut memberitahu bahawa dia juga turut menerima maklumat peribadi individu lain apabila menaip menggunakan SwiftKey.

Berdasarkan laporan yang diterima, masalah ini adalah berpunca daripada kesilapan ketika proses sync dijalankan dan ini sekaligus menyebabkan penerimaan cadangan perkataan dan juga maklumat peribadi dari bahasa yang berlainan. Menurut pengguna SwiftKey yang berhadapan dengan isu ini, laporan sudahpun dibuat melalui Twitter dan juga emel tetapi tiada sebarang maklum balas diterima daripada syarikat itu.

Selepas dilihat semula pada perbincangan yang telah dibuat di dalam sebuah forum popular, masalah ini dikatakan berlaku sebaik sahaja pengguna menjalankan proses factory reset pada peranti mereka. Apabila proses memadam cadangan perkataan dan juga akaun SwiftKey, cadangan bahasa Jerman yang mengandungi alamat emel yahoo.de telah dikekalkan pada peranti Android tersebut. Bahkan pengguna tersebut tidak lagi boleh mengakses cadangan perkataan dan juga data peribadi mereka.

Menyedari akan isu tersebut, pihak SwiftKey telah mengeluarkan kenyataan maklum balas seperti berikut :


Computex 2019: ASUS Turut Perkenal ZenBook 13/14/15 dan ZenBook Edition 30, Beri Keupayaan Mempersona

Jenama komputer riba terkemuka dunia, ASUS telah melancarkan komputer riba terbaharunya iaitu ZenBook 13/14/15 yang pastinya memberikan kepuasan buat pengguna. Rekaan yang eksklusif pasti mampu menarik minat anda.

Direka dengan sangat eksklusif, barisan model ZenBook pastinya mampu menawan setiap mata yang memandang. Dikuasakan dengan pemproses Intel Core i7dan NVIDIA GeForce MX250 bagi ZenBook 13 dan 14. Bagi 15 ia dilengkapi dengan NVIDIA GeForce GTX 1650.

Kesemua model dilengkapi dengan PCIe SSD sehingga 16GB RAM pastinya membenarkan pengguna melaksanakan tugasan dengan sangat lancar.

Dalam pada itu, turut dilancarkan adalah ASUS ZenBook Edition 30 bersempena sambutan ke 30 ASUS. Kelihatan lebih elegan pastinya menarik anda untuk menatap komputer riba ini.

** Terima kasih atas tajaan ASUS Malaysia ke Computex 2019


General Mobile Mendarat Di Malaysia – Sebuah Android One Dikenali GM 5 Plus

Pertama kali mendengar nama ini? Ya, syarikat yang berasal dari negara Amerika Syarikat ini baru sahaja membuka langkah di pasaran Malaysia dengan pengenalan sebuah telefon pintar hasil kerjasama bersama Google Android One yang lebih dikenali sebagai GM 5 Plus.

Menurut General Mobile, peranti di bawah siri Android One adalah sebuah program yang menawarkan telefon pintar Pure Android dengan harga lebih rendah kepada orang ramai. GM 5 Plus adalah model kedua keluaran syarikat ini hadir dengan Android 7.1.1 Nougat dan cip berkuasa Qualcomm Snapdragon 617 mampu memberikan prestasi yang stabil dan pantas dalam hiburan.

Apa yang terdapat di bahagian belakang peranti ini, ia dilengkapi dengan kamera 13 Megapiksel dwi lampu flash LED memaparkan rakaman di paparan skrin jenis IPS bersaiz 5.5 inci 1920 x 1080p dengan perlindungan Corning Gorilla Glass.

Badan GM 5 Plus lebih kukuh dengan campuran titanium bersama kerangka aluminium aloi yang sama digunakan dalam industri penerbangan. Sambungan rangkaian lebih baik dengan ciri LTE Cat 7 dan sistem GPS serta GLONASS akan memudahkan pengguna.

Anda yang berminat dengan GM 5 Plus, boleh kunjungi laman atas talian KWS Distribution pada harga RM899 bermula pertengahan bulan Julai ini.


vivo V15 Bakal Hadir Dengan Warna Blossom Pink?!

Kemunculan vivo V15 nyata berjaya menarik perhatian orang ramai yang mengagumi dengan spesifikasi dalaman yang power pada segmen harga mampu milik. Bagi keriangan berganda, vivo bakal memperkenalkan pilihan warna baru iaitu Blossom Pink untuk model tersebut tidak lama lagi.

Difahamkan, kemunculan warna baru ini adalah selari dengan pengenalan vivo V11i versi Fairy Pink sebelum ini yang mana dilihat menerima maklum balas yang amat positif daripada orang ramai.

Mensasarkan kepada mereka yang fanatik dengan warna merah jambu, edisi kali ini dijangka hadir dengan tona warna berbeza di samping menerima sentuhan eksklusif elegan untuk menambat hati ramai terutamanya golongan pengguna wanita.

Walau bagaimanapun, pihak vivo masih berteka teki mengenai harga dan ketersediaan untuk edisi ini.  Adakah anda sudah teruja untuk warna baru ini? Sama-sama nantikan! Maklumat lanjut, layari vivo Malaysia.


HP Elite x3, Satu Smartphone Untuk Ekosistem Profesional Yang Lengkap

eRing berpeluang menyertai HP dalam majlis pelancaran smartphone terbaru mereka yang kami rasakan cukup hebat. Tanggapan pertama kami terhadap HP Elite x3 adalah peranti ini memberikan aura profesional kepada pemiliknya, kenapa? Jom baca.

Majlis pelancaran HP Elite x3 berkisar sekitar kehidupan seorang individu profesional yang terbabit dengan pelbagai tugasan seperti pembentangan, mesyuarat, video conference dan pelbagai lagi. HP Elite x3 ternyata dilahirkan bagi memudahkan golongan ini melakukan kerja tanpa perlu menghadapi banyak kesukaran. Anda boleh menganggap smartphone ini sebagai sebuah komputer mudah alih yang sentiasa berada bersama anda.

Hanya dengan menyambungkan HP Elite x3 ke dok khas, smartphone ini boleh bertukar kepada sebuah komputer yang mampu melakukan pelbagai kerja. Selain itu perkakasan sampingan yang dihasilkan HP bagi ekosistem ini bakal memudahkan lagi kerja anda. Windows 10 Continuum dari Microsoft adalah enjin utama yang menjadikan peranti ini serba boleh, ia membolehkan HP Elite x3 beroperasi sebagai sebuah smartphone, tablet, komputer riba ataupun sebuah komputer.

Di samping fungsi profesional, HP Elite x3 juga menawarkan sistem sekuriti yang boleh dipercayai. Menurut Bruce Howe, kos yang terpaksa ditanggung individu dan organisasi akibat kelemahan sekuriti amat tinggi, oleh itu Microsoft dan HP memastikan satu sistem sekuriti yang selamat dan hebat dilengkapkan pada HP Elite x3 bagi memastikan maklumat, informasi dan pelbagai data profesional yang berada di dalam peranti sentiasa selamat.

Harga jualan menjadi perbualan rakan media ketika kami sedang mencuba peranti ini, dengan tag harga RM 3,599 RM 3,399 ia sememangnya di kalangan model yang mahal, namun fungsi yang ditawarkan amat berbaloi kepada pengguna profesional yang memerlukan sebuah peranti yang boleh melakukan tugasan yang kami sebutkan pada awal tadi.


MWC 2019: Peranti Pintar 5G Pertama Dari Xiaomi – Diperkenalkan Mi MIX 3 5G

Xiaomi baru sahaja memperkenalkan Mi 9 mereka pada 20 Februari yang lalu, kini dalam acara MWC 2019 pengeluar dari China ini turut memperkenalkan peranti 5G pertama mereka iaitu Mi MIX 3 5G kepada umum.

Mi MIX 3 5G adalah model keluaran dahulu, apa yang membezakan dan terbaru dalam mdoel 5G ini adalah sokongan rangkaian 5G melalui modem X50 pada cip pemproses Snapdragon 855, serta kapasiti bateri yang dipertingkatkan kepada 3800mAh (dahulu 3200mAh) bersama sokongan pengecasan pantas Quick Charge 4+.

Menurut Xiaomi, mereka telah membangunkan sistem penyejukan hybrid untuk versi 5G ini supaya penggunaan boleh dijamin dengan lancar dan memuaskan.

Bagi spesifikasi lain pula ia masih menggunakan skrin 6.39 inci AMOLED, rekaan slide ini disembunyi dengan kamera hadapan 24MP + 2MP, manakala kamera utama beresolusi 12MP + 12MP.

Peranti ini hadir dengan pilihan warna Onyx Black dan Sapphire Blue, ditawarkan pada harga 599 Euro (kira-kira RM2770) mulai dipasarkan pada Mei 2019.


Rockwell Automation Melancarkan Perkhidmatan LifecycleIQ(TM) Bagi Membantu Syarikat Industri Di Asia Pasifik Mencapai Potensi Baru.

MILWAUKEE, 8 June 2021 /PRNewswire/ — Untuk membantu syarikat-syarikat pelanggan berinovasi dengan lebih pantas dan meningkatkan kecekapan semasa era digitalisasi, Rockwell Automation mengembangkan keupayaan perkhidmatan dan penyelesaiannya dengan melancarkan jenama baru: Perkhidmatan LifecycleIQ™ (LifecycleIQ™ Services).

Jenama baru ini membolehkan pelanggan kami berinteraksi dengan teknologi dan para profesional yang terlatih di Rockwell Automation bagi meningkatkan prestasi syarikat mereka dan melihat semula apa yang mungkin berlaku di dalam nilai rantaian industri mereka.

Perkhidmatan LifecycleIQ™ (LifecycleIQ™ Services) ini menyediakan perkongsian transformatif yang diperlukan dan diharapkan oleh pelanggan pada hari ini. Dengan menggabungkan teknologi digital dan pengetahuan manusia yang luas, perkhidmatan tersebut dapat membantu syarikat pelanggan beroperasi dengan lebih cekap, lebih pintar dan lebih tangkas pada setiap peringkat dalam kitaran perniagaan mereka. Perkhidmatan ini dapat membantu pelanggan menyedari kehebatan Connected Enterprise® pada peringkat rancangan reka bentuk, operasi, dan penyelenggaraan di fasiliti ‘greenfield’ dan ‘brownfield’.

“Perkhidmatan LifecycleIQ™ (LifecycleIQ™ Services) mencipta model penglibatan pelanggan yang lebih erat, yang bukan sahaja dapat membantu syarikat menyelesaikan masalah, tetapi juga dapat melihat kemungkinan baru dalam produksi dan mengubahnya menjadi kenyataan,” kata Frank Kulaszewicz, Naib Presiden Kanan, Lifecycle Services di Rockwell Automation. “Kami menyediakan pelbagai perkhidmatan holistik untuk membantu syarikat pelanggan kami menjadi lebih produktif, terjamin dan selamat dalam mana-mana kitaran produk, proses ataupon kitaran hidup loji/kilang”.

Inbavanan Rathinam, Pengarah Kanan, Solutions & Services, Asia-Pasifik di Rockwell Automation berkata “Satu cabaran yang dihadapi oleh banyak pemain industri di Asia-Pasifik adalah bagaimana untuk menggunapakai teknologi pembuatan pintar dengan cepat sambil mengintegrasikan peralatan dan mesin lama mereka dengan lancar. Perkhidmatan LifeCycleIQ™ dapat membantu mengatasi keperluan yang tidak terpenuhi ini secara holistik, yang membolehkan perusahaan lebih bersedia pada masa hadapan dengan menggabungkan ketangkasan dan fleksibiliti, baik dalam infrastruktur mahupun proses.

“Memacu kecekapan terus menjadi elemen yang semakin penting bagi perniagaan di setiap sektor di rantau ini, dengan perhatian yang semakin meningkat terhadap operasi yang mampan. Perkhidmatan LifeCycleIQ™ membolehkan pelanggan kami merancang dan menservis setiap aspek kilang dengan lebih baik, bermula dari reka bentuk hinggalah kepada operasi yang selamat, memungkinkan pengurangan penggunaan tenaga, mengurangkan pembaziran dan memaksimumkan pengeluaran “

Syarikat industri boleh menggunakan Perkhidmatan LifecycleIQ™ (LifecycleIQ™ Services) untuk mencapai hasil seperti :

Memperoleh lebih nilai daripada inisiatif transformasi digital

Inisiatif digital memang sukar untuk dimulakan kerana kebanyakan syarikat tidak tahu langkah apa yang harus diambil atau dari mana hendak dimulakan. Dengan menggunakan pengetahuan dan pengalaman dalam Perkhidmatan LifecycleIQ™(LifecycleIQ™ Services), syarikat pelanggan dapat merancang, melaksana dan meningkatkan inisiatif digital mereka secara strategik.

Sokongan boleh dimulakan dengan menentukan objektif strategik, mengenalpasti “use cases” dan menentukan nilai perniagaan. Rockwell Automation kemudian dapat terus menyokong pelanggan melalui pelaksanaan, penyelenggaraan dan inovasi berterusan.

Mengurangkan risiko dengan sokongan keselamatan siber yang komprehensif

Keselamatan siber adalah keutamaan utama hari ini, namun begitu hanya sebilangan kecil syarikat yang mempunyai kepakaran dan pengetahuan keselamatan teknologi maklumat dan teknologi operasi (IT / OT). Rockwell Automation mempunyai kelengkapan yang unik untuk menangani cabaran keselamatan yang kompleks di dalam persekitaran IT / OT. Rockwell Automation memahami persekitaran OT dan bagaimana ia berinteraksi dengan IT serta mengikuti standard keselamatan industri.

Perkhidmatan LifecycleIQ™ (LifecycleIQ™ Services) dapat membantu pelanggan menggunapakai pendekatan keselamatan siber yang proaktif dan menangani keseluruhan kontinum serangan – sebelum, semasa dan sesudah suatu serangan siber. Memandangkan semakin banyak syarikat pelanggan menghubungkan kilang mereka dengan pekerja mereka secara jarak jauh(remote workers) dan rakan kongsi teknologi seperti pengeluar peralatan asal (OEM), Rockwell Automation dapat membantu melindungi sambungan tersebut dengan akses jarak jauh yang selamat dan juga perkhidmatan penilaian postur keselamatan jaringan.

Meningkatkan sokongan tenaga kerja

Syarikat pelanggan memerlukan cara baru untuk menyokong tenaga kerja mereka ketika menghadapi cabaran pandemik dan kekurangan tenaga kerja mahir yang disebabkan oleh persaraan tenaga kerja terlatih dan kemasukan teknologi baru. Kebanyakan syarikat memerlukan sokongan tenaga kerja sementara mereka berusaha untuk memanfaatkan teknologi IioT.

Perkhidmatan LifecycleIQ™ (LifecycleIQ™ Services) dapat membantu syarikat menangani cabaran jurang tenaga kerja mereka yang unik dengan menilai keperluan, mengenal pasti keutamaan dan seterusnya mewujudkan program pembangunan tenaga kerja. Rockwell Automation juga menggunakan keupayaan sokongan jarak jauh (remote support) dan teknologi ‘augmented reality’ untuk membantu pelanggan berinteraksi secara maya dengan jurutera sokongan (support engineer), memantapkan kemahiran dengan latihan maya, dan menyediakan perkhidmatan keselamatan dan sekuriti tanpa menghantar kakitangan ke loji/kilang.

Bagi meningkatkan pengalaman pelanggan, Perkhidmatan LifecycleIQ™ (LifecycleIQ™ Services) juga memperkenalkan kaedah baru untuk pelanggan menerima pelbagai perkhidmatan dalam satu kontrak. Perjanjian Perkhidmatan Bersepadu (Integrated Service Agreement), membolehkan pelanggan memilih pakej perkhidmatan untuk mempermudah keperluan sokongan mereka dengan hanya mempunyai satu nombor untuk dihubungi bagi mendapatkan khidmat pakar. Pelanggan boleh mendapatkan sokongan teknikal secara 24×7, perkhidmatan membaikpulih, mendapatkan laporan dan analitik, perkhidmatan lapangan dan banyak lagi; semuanya dalam satu kontrak bersepadu.

Mengenai Rockwell Automation

Rockwell Automation, Inc. (NYSE: ROK), adalah peneraju global dalam industri automasi dan transformasi digital. Kami menghubungkan imaginasi manusia dengan potensi teknologi bagi mengembangkan apa yang mungkin boleh dilakukan secara insani, menjadikan dunia lebih mampan dan produktif. Ber-ibu pejabat di Milwaukee, Wisconsin, Rockwell Automation mempunyai kira-kira 24,000 kakitangan, yang menjadi penyelesai masalah pelanggan kami di lebih dari 100 negara. Untuk mengetahui lebih lanjut mengenai bagaimana kami menghidupkan Connected Enterprise® di seluruh perusahaan industri, sila lawati www.rockwellautomation.com.

Keywords:  Banking/Financial Service Computer/Electronics Electronic Design Automation High Tech Security New products/services

Source: PRNEWSWIRE


OPPO Reno Bakal Buat Kemunculan Pada 24 April 2019!

Sebelum ini, kami pernah berkongsi artikel mengenai salah satu teknologi yang bakal hadir pada OPPO Reno. Bahkan, reka bentuk dan beberapa sample gambar yang yang diambil dengan peranti tersebut juga telah muncul di laman sesawang.

Ramai mula bertanya, bilakah peranti ini bakal dilancarkan? Persoalan sudah terjawab, OPPO Reno bakal diperkenalkan pada 24 April ini dalam sebuah acara pelancaran berlangsung di Zurich, Switzerland – memetik perkongsian jemputan tersebar.

Maklumat mengenai spesifikasi penuh masih belum dikongsi. Namun, sebelum ini terdapat maklumat tertiris mengatakan ia bakal hadir dengan kamera bersama kemampuan kuasa zoom 10x. Ia juga dijangka disokong Snapdragon 855 dan memori 8GB + 256GB.

Terdapat juga desas desus mengatakan model ini bakal mempunyai sokongan 5G dan hadir dengan versi asas yang mungkin dipanggil Reno Lite. Pun begitu, maklumat tertiris masih rumors dan belum dapat dipastikan kesahihannya.

Untuk maklumat lanjut, sama-sama kita nantikan kemunculan rasminya pada 24 April ini dan kekal bersama eRing untuk lebih info terkini!

[SUMBER]

_______________________________________________________________________

Artikel Berkaitan:


Ebates

Sempena sambutan Hari Ibu ini, apa kata anda membenarkan orang tersayang untuk shopping online! Jangan risau mengenai kos pembelian dengan adanya aplikasi terbaru dari iOS dan Android iaitu Ebates. Aplikasi ini membolehkan pengguna mendapatkan kembali tunai yang telah dibelanjakan di kedai-kedai dalam talian yang boleh Ebates.com. Dapatkan sehingga 26% pulangan tunai setiap kali anda berbelanja serta apabila membuat pembelian buat kali pertama. Ebates bekerja dengan 1800 kedai termasuk Sephora, JCPenney, Kohl, Home Depot, Overstock.com, Groupon, dan juga Walmart, yang pastinya menjadi salah satu kegemaran anda bukan? Selain pulangan tunai, Ebates juga menyediakan penghantaran percuma serta tawaran harga istimewa dari kedai-kedai terpilih.

Muat Turun

Android

iOS


OPPO A73 Bakal DIlancarkan Bagi Pasaran Tempatan Pada 3 November Ini!!!

Berita baik buat peminat OPPO apabila OPPO A73 bakal dilancarkan di Malaysia pada 3 November Ini!!

Peranti ini hadir dengan rekaan skrin 6.4″ Ultra HD AMOLED Display. Ia turut. disertakan dengan RAM sebesar 6GB dan ROM sebesar 128GB dan disertakan dengan pengecasan pantas 30W Vooc flash charging.Kamera pula disertakan dengan 16MP Ultra-Wide Angle Quadcam system bagi kamera belakang dan 16MP bagi kamera hadapan.

Ada yang lagi menarik, OPPO akan memulakan promosi 11.11 pada 1 November ini di Shopee dan hadiah serta baucar bernilai sehingga RM300000 menanti anda.


Dapatkan OPPO F1s & F1 Plus Di Stor Senheng atau senQ

OPPO F1s dan F1 Plus kini boleh didapati di stor Senheng and senQ Digital Stations seluruh negara. Anda boleh menikmati faedah istimewa seperti faedah 0% sehingga 24 bulan, Jaminan 1 Tahun tambahan PlusOne dan program Trade-up.

Sepanjang tempoh promosi, dari 17 November 2016 hingga 31 Januari 2017, pelanggan yang membeli F1 Plus dan F1s dengan menggunakan AEON Easy Payment atau kad kredit Hong Leong layak untuk menerima hadiah percuma bernilai RM128. Selain itu, promosi 4-hari (dari 17 November 2016 hingga 20 Nov 2016) akan diadakan di senQ Digital Stations. Pelanggan yang membeli OPPO F1s dan F1 Plus akan layak menerima pakej OPPO Care yang bernilai RM98 secara percuma.

Jadi tunggu apa lagi, promosi ini sudah pun bermula, singgahlah di mana-mana stor Senheng atau senQ Digital Stations bagi mendapatkan OPPO F1s dan F1 Plus.


HONOR X9 5G Yang diiktiraf Sebagai Telefon Pintar Kegemaran Utama Pengguna di China Mendapat Sambutan Pra Tempahan Yang Hangat!

Pelancaran terbaharu HONOR, HONOR X9 5G menarik perhatian ramai, ditambah dengan kemunculan semula HONOR X8, membuatkan peminat di Malaysia teruja apabila jualan pra-tempah mula dibuka.

HONOR X9 5G menampilkan ciri-ciri hebat dalam dunia telefon pintar, baru-baru ini dinobatkan sebagai “Jualan Paling Laris dalam Lingkungan Harga ¥1,500~2,000” di China, ditambah dengan pengiktirafan sebagai “Telefon Kegemaran Pengguna Tahunan” oleh media China Cww.net.cn.

Keterujaan bertambah apabila peminat memuji kualitinya yang premium, dinilai sebagai ‘Bilangan ‘Rating’ Bagus Pengguna Tertinggi dalam Telefon Android’ oleh pengguna Tmall China. Kelebihan jangka hayat HONOR X9 5G yang hanya menyusut 3.8% dalam ujian simulasi ketahanan 36 bulan, kualitinya membuktikan ketahanan dan jangka hayatnya, sekaligus membina keyakinan kukuh dalam kalangan komuniti HONOR dan yang lain.

HONOR X9 5G –  Paparan 120Hz terkemuka dan HONOR SuperCharge 66W, Lagi Pantas Lagi Best

1) Paparan FullView 120 Hz dengan Peneraju Bezel Sempit Super dalam Industr

Menarik perhatian peminat dengan ciptaan perantinya yang maju, HONOR X9 5G membawakan paparan kadar segar tinggi 120 Hz bagi membolehkan pengguna menonton filem tanpa henti, dilancarkan lagi dengan bezel Super-Narrow 1.05mm dan nisbah skrin ke badan 94% untuk pemandangan yang sinematik. Ditambah dengan Paparan FullView HONOR 6.81 inci yang menyokong 16.7 juta warna, membuktikan paparan skrinnya yang terang untuk ditonton.

2) Bateri Tahan Lama dan HONOR SuperCharge 66W untuk Produktiviti Sepanjang Hari

Semua orang menginginkan hayat bateri yang baik. Kita hanya memerlukan satu peranti eksklusif yang boleh bertahan dalam apa jua keadaan. Terima kasih kepada HONOR SuperCharge 66W dan bateri tahan lama 4800mAh, HONOR X9 5G boleh dikuasakan sehingga 50% dengan hanya 15 minit mengecas, dan cas penuh dalam hanya 43 minit. Sekarang anda boleh memuat turun sebanyak mana game yang anda mahu dan bermain sepanjang hari!

3) Pemproses Qualcomm® Snapdragon® 695 5G

Menyentuh tentang permainan game, HONOR X9 5G tidak ketinggalan dari segi prestasinya kerana peranti berkuasa ini memiliki pemproses Qualcomm® Snapdragon® 695 5G yang memberi pengalaman bermain game dengan lancar. HONOR RAM Turbo meningkatkan keberkesanan prestasinya, sekaligus pemain dapat menikmati pengalaman bermain game sepenuhnya dengan lancar. Menaiki takhta dalam kedudukan di game FPS kini hanya tinggal satu langkah!

Pra-tempah sekarang untuk dapatkan hadiah percuma bernilai sehingga RM1,585.


EZVIZ Melancarkan BC1 Battery-Powered Camera Kit Di Malaysia

EZVIZ, jenama keselamatan rumah pintar terkemuka di dunia memperkenalkan kamera luaran BC1 tanpa wayar serba baru yang memberikan prestasi tetap dengan caj bateri tunggal yang boleh bertahan sehingga setahun. Kamera BC1 mempunyai kualiti video 1080p, penglihatan malam berwarna, komunikasi dua arah, dan pertahanan aktif. Di antara penyelesaian keselamatan pintar EZVIZ, BC1 yang digunakan bersama dengan stesen pangkalan adalah salah satu kamera keselamatan paling serba boleh untuk perlindungan kediaman yang lengkap dan akan tersedia secara tempatan mulai RM 549.00 mulai hari ini.

Dilengkapi dengan bateri boleh dicas semula 12,900 mAh, kamera BC1 unggul dalam jangka hayat bateri dan memberi pengguna lebih banyak kebebasan di lokasi pemasangan tanpa memerlukan bekalan elektrik. Prestasi tinggi kamera disokong oleh stesen pangkalan, yang memastikan sambungan Wi-Fi yang kuat walaupun dengan jarak yang luas, yang memperpanjang jangka hayat bateri kamera.

Walaupun dikuasakan bateri, ciri kamera BC1 sama efisiennya dengan pendahulunya yang berwayar. Ia mewarisi ciri utama rangkaian kamera luaran EZVIZ dengan memberikan pencitraan yang terang dan berwarna pada waktu malam, yang lengkap dengan dua lampu sorot terpasang. BC1 dilengkapi dengan pangkalan magnet, memberikan lebih banyak pilihan kepada penggunanya untuk pemasangan sederhana di permukaan logam luaran, dan juga dinilai IP66, yang memberikannya perlindungan dari debu dan air yang biasa terjadi di persekitaran luar.

Berikut adalah harga bagi produk ini:


Tak Perlu Tunggu Samsung Galaxy S8 Untuk Guna Bixby!

Bixby ialah pembantu bagi peranti Samsung Galaxy S8 yang memudahkan anda membuka apa sahaja melalui arahan suara. Memang mudah jika Bixby juga ada pada peranti Samsung Galaxy S7 anda bukan?! Ada caranya, tapi bukan secara rasmi di Google Play Store.

Pengguna Samsung Galaxy S7 boleh memuat turun melalui cara seperti berikut yang telah dikongsi oleh XDA Developer Forums:-

Itu saja, Selamat mencuba!


‘Legion of Champions III’ Kini Kembali Dengan Hadiah Bernilai Sehingga RM9000

Lenovo kini kembali menjayakan pertandingan League Of Legend, “The Leagion Of Champion III”. Pentas akhir Malaysia akan diadakan pada Disember di Battle Arena, Jaya Shopping Centre dengan jumlah hadiah keseluruhan wang tunai bernilai RM9000.

Untuk makluman, pertandingan The Legion of Champions III ini merupakan kali ketiga ia diadakan dan dikendalikan oleh Lenovo dan Garena.

Pusingan Awal atas talian bagi kejuaraan ini akan diadakan pada pertengahan November dan 4 pasukan teratas akan layak ke pusingan akhir. Finalis yang berjaya memenangi pertandingan ini akan mewakili Malaysia di The Legion of Champions III Grand Finals yang bakal diadakan di Bangkok, Thailand pada Januari 2019.

Disamping berpeluang mewakili negara dan bertanding diperingkat antarabangsa, pasukan yang memenangi pertandingan ini akan membawa pulang wang tunai berjumlah RM5 000. Di tempat kedua dan ketika pula masing-masing akan membawa pulang hadiah berupa wang tunai bernilai RM3000 dan RM1000.

Bagi sesiapa yang ingin menyertai kejuaraan ini, bolehlah mendaftar dengan klik di sini bermula 1 hingga 18 November 2018.

Kepada para peminat pula, anda juga berpeluang menonton pertandingan akhir yang mana pelbagai aktiviti menarik dan hadiah akan diberikan kepada peminat sepanjang pertandingan tersebut berlangsung.

Kepada peminat Reward Legion yang membeli peranti Legion gaming dari 15 Oktober sehingga 30 Disember 2018 turut berpeluang memenangi percutian untuk 2 orang bernilai RM10,000 dan menonton pertandingan akhir The Legion of Champions III Grand Finals di Bangkok. Apa yang perlu dilakukan adalah kongsikan produk kegemaran Legion dan sebab mengemari produk tersebut beserta resit sah pembelian produk tersebut. hadiah lain seperti Razer Gamestore credit turut boleh dimenangi. Para peminat bolehlah menghantar penyertaan di sini.

Baca juga:

Lenovo Z5 Pro Kini Rasmi – Rekaan Gelongsor, Saiz Nisbah Skrin-Ke-Badan Paling Besar Di…